title: Mogami (1934)

text: Maaliskuussa alus oli laivueensa mukana sijoitettuna Singaporeen suojaamaan japanilaisten maihinnousuja Sumatralle sekä Andamaanien saariryhmän haltuunottamista.


title: Myōkō-luokka

text: Myōkō-luokka () oli keisarillisen Japanin laivaston neljän aluksen muodostama raskas risteilijäluokka, jonka alukset valmistettiin vuosina 1924–1929. Luokan aluksista kolme tuhoutui toisessa maailmansodassa.


title: Rossija-turnaus 1988

text: Rossija-turnaus 1988 (Russian Government Cup) oli yhdeksäs sanomalehti "Rossijan" järjestämä jääpalloturnaus, joka pelattiin Abakanissa 31. tammikuuta -7. helmikuuta 1988. Turnauksen voitti Neuvostoliitto.


title: Mikronesian pidginenglanti

text: Mikronesian pidginenglanti on englantiin pohjautuva pidginkieli, jota puhuttiin 1800-luvun Mikronesiassa. Lukuisten Melanesiasta tulleiden työläisten ansiosta se saattoi olla sukua Melanesian pidginenglannille.


title: Mikronesian pidginenglanti

text: Englanninkieliset kauppiaat olivat noin 1840-luvulta lähtien hyvin aktiivisia alueella, ja epävakaita pidginkieliä oli tullut käyttöön 1860-lukuun mennessä. Mikronesian pidginenglanti saattoi kreolisoitua joissakin Kusaien rantayhteisöissä, mutta tätä väitettä vahvistavaa tietoa ei ole saatavissa. Vuonna 1899 alue siirtyi saksalaisten haltuun, ja koska pidginenglantia ei käytetty etnisten ryhmien välisessä vuorovaikutuksessa, se hävisi nopeasti ja korvattiin saksan kielellä ennen Saksan miehityksen päättymistä vuonna 1919. Mikronesian pidginenglanti kuitenkin säilyi Naurun saarella, jossa se sekoittui Kiinan pidginenglantiin ja muuttui Naurun pidginenglanniksi, jota puhutaan tänäkin päivänä Naurulla.


title: Rossija-turnaus 1990

text: Rossija-turnaus 1990 (Russian Government Cup) oli kymmenes sanomalehti "Rossijan" järjestämä jääpalloturnaus, joka pelattiin Novosibirskissa 26.-31. tammikuuta 1990. Turnauksen voitti Ruotsi.


title: Pierre et Gilles

text: Pierre et Gilles on kahden taiteilijan nimistä muodostettu salanimi joka yhdistää "ateljee nimenä" heidän valokuvatöitään. Kyseiset valokuvat ovat hyvin muokattuja ja yleensä pitävät sisällään uskonnollisia ja/tai homoeroottisia sisältöjä. Pierre et Gillesin töissä on tapana käyttää kliseitä näennäisen viattomasti, jopa niin että töitä on vaikea erottaa Kitschistä vaikka ne ovat hyvin sofistikoituja teknisesti.


title: Pierre et Gilles

text: Pierre et Gilles on kahden taiteilijan, valokuvaaja Pierre Commoyn (s. 15. elokuuta 1950 La Roche-sur-Yon) ja taidemaalari Gilles Blanchardin (s. 9. joulukuuta 1953 Le Havressa) yhteistyöstä koostuva kuvantekijäryhmä. Commoy ja Blanchard tapasivat toisensa Kenzō Takadan liikkeen avajaisissa Pariisissa vuonna 1976 ja ovat tehneet yhteistyötä ja asuneet yhdessä siitä lähtien.


title: Pierre et Gilles

text: Suomessa Pierre et Gillesin töitä on ollut esillä Turun taidemuseossa 14. marraskuuta 1999 - 27. helmikuuta 2000.


title: Takao-luokka

text: Takao-luokka () oli keisarillisen Japanin laivaston neljän aluksen muodostama raskas risteilijäluokka, jonka alukset valmistettiin vuosina 1927–1932. Luokan aluksista kolme tuhoutui toisessa maailmansodassa.


title: Taiteilija Juvela

text: Taiteilija Juvela on taiteilija Onni Muusarin lyijykynä- ja vesivärityö vuodelta 1912. Kooltaan tämä pikkutyö on 8,5×13 cm; se on kiinnitetty 21×25,5 cm taustapaperille. Työ kuuluu Ateneumin taidemuseon Ester ja Jalo Sihtolan kokoelmiin.


title: Taiteilija Juvela

text: Onni Muusari ehti osallistua muutamana vuonna näyttelyihin ennen varhaista kuolemaansa. Muotokuva valmistui näinä vuosina. Hän oli käynyt Viipurin taiteenystäväin piirustuskoulua vuosina 1906–1908 ja 1910. Myös Suomen Taideyhdistyksen piirustuskoulussa hän opiskeli vuonna 1909.


title: Taiteilija Juvela

text: Taiteilija Juvela eli Lennu Juvela oli hänen opiskelutovereitaan Viipurin taiteenystävien piirustuskoulusta. Lennu Juvela toimi sittemmin taiteilijana Tampereella.


title: Rubén Palazuelos

text: Rubén Palazuelos García (s. 11. huhtikuuta 1983 Santander, Espanja) on espanjalainen jalkapalloilija. Pelipaikaltaan hän on keskikenttäpelaaja. Palazuelos on 185 senttimetriä pitkä ja painaa 75 kilogrammaa.


title: Omega I

text: Omega I on suomalaisen modernistin Otto Mäkilän öljyvärityö vanerille vuodelta 1945. Kooltaan työ on 46×55 cm ja se kuuluu Ateneumin taidemuseon Ester ja Jalo Sihtolan kokoelmiin.


title: Omega I

text: Otto Mäkilä oli löytänyt surrealismin opiskellessaan 1930-luvun alussa Pariisissa. Hän toteutti rohkeasti Suomen oloissa ainutlaatuisia surrealistisia töitä. Sotavuodet toivat hänen löytöretkiinsä synkkyyttä, kuoleman korostamista, vaikkakin hänen taiteensa henkinen pohja lepäsi edelleen 1930-luvun idealismissa. Tuolloin varsinkin kirjallisuudessa pidettiin esillä ihmisen individualistis-eettisiä pyrkimyksiä ihmisen tehtävänä.


title: Omega I

text: "Omega I" on surrealistinen maalaus, jossa henkisesti yksinäinen, kohtaloaan pohtiva ihminen makaa harmaana vuoteellaan. Vihreä niitty ruohoa rouskuttelevine hevosineen on täysin tuon sivullisen ihmisen ajatusten ja kokemusten ulkopuolella.


title: Vene vesille

text: Vene vesille on turkulaisen modernistin Otto Mäkilän guassi-, vesiväri- ja lyijykynätyö vuodelta 1939. Kooltaan tämä työ on 24,5×31,6 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan.


title: Vene vesille

text:
"Vene vesille"- teos heijastaa välimerellistä valoa ja lämpöä antiikista tutun keltaisen ja transendenttia kuvaavan sinisen värin sävyin. Piirroksessa ihminen lähtee sauvoineen etsimään elämän mysteeriä veneellään. Hänessä on elämänvoimaa ja suorastaan dionyyssistä elämänhurmiota sielussaan matkaan lähtiessään.
Teos on viimeisiä iloisen elämänvoimaisia Mäkilän töitä ennen sotaa. Sota heijastui sittemmin voimakkaasti hänen keskeiseen tuotantoonsa.


title: Balsamietikka

text: Balsamietikka (myös balsamico ja puhekielessä virheellisesti balsamiviinietikka) on keitetystä rypälemehusta valmistettu etikkalaatu. Aito balsamietikka on hyvin kallista ja siirappimaista. Useimmiten balsamietikkana myydään väärennöksiä.


title: Balsamietikka

text: Aitoa balsamietikkaa valmistetaan vain Modenassa ja Reggio Emiliassa Italiassa, ja sitä kutsutaan erotuksena väärennöksistä italiankielisellä nimellä "aceto balsamico tradizionale", "perinteinen balsamietikka". Balsamietikan valmistus aloitetaan keittämällä tuoretta rypälemehua hitaasti, kunnes sen tilavuus on pienentynyt puoleen tai kolmannekseen alkuperäisestä. Tiivistetty mehukeite käy puutynnyreissä tai metallitankeissa kahdesta neljään vuotta, minkä jälkeen sitä varastoidaan vielä vuosia. Varastoinnin aikana balsamietikka tiivistyy ja väkevöityy entisestään. Vähintään 12 vuotta vanha aito balsamietikka maksaa 750 euroa litralta tai enemmän.


title: Balsamietikka

text: Suurin osa balsamietikkana myytävistä etikoista koostuu lähinnä tavallisesta viinietikasta, johon on lisätty ruskeaa elintarvikeväriä ja rypälemehua.


title: Holmes NYC

text: Holmes NYC () on yhdysvaltalaisen CBS:n syyskuussa 2012 alkanut televisiosarja, jossa kirjailija Arthur Conan Doylen luoma Sherlock Holmes seikkailee nykyajan New Yorkissa. Pääosia esittävät Jonny Lee Miller (Sherlock Holmes) ja Lucy Liu (Joan Watson). Holmes on entinen Scotland Yardin neuvonantaja, mutta hän on muuttanut Britanniasta Yhdysvaltoihin saadakseen hoitoa huumeongelmaansa. Hän asuu Brooklynissä Watsonin kanssa, joka toimii aluksi hänen tukihenkilönään huumeongelmassa ja myöhemmin hänen oppilaanaan.


title: Holmes NYC

text: "Holmes NYC:tä" on esitetty Yhdysvalloissa kuusi tuotantokautta. Viimeisimmän tuotantokauden esittäminen alkoi 30. huhtikuuta 2018.


title: Holmes NYC

text: CBS vahvisti toukokuussa 2018 Holmes NYC:n seitsemännen tuotantokauden tuotannon. Joulukuussa 2018 tiedotettiin seitsemännen kauden olevan sarjan viimeinen.


title: Holmes NYC

text: Suomessa sarjan esittäminen alkoi Nelosella 22. tammikuuta 2013.


title: Holmes NYC

text: Titan Books julkaisi "Holmes NYC" –sarjan maailmaan sijoittuvan Adam Christopherin kirjoittaman romaanin "The Ghost Line" helmikuussa 2015. Se julkaistiin suomeksi käännettynä nimellä "Sherlock Holmesin Seikkailuja" vuonna 2017.


title: Holmes NYC

text: Adam Christopherin kirjoittama toinen romaani nimeltä "Blood and Ink" julkaistiin huhtikuussa 2016.


title: Mikuma (1934)

text: Mikuma () oli keisarillisen Japanin laivaston Mogami-luokan raskas risteilijä. Alus valmistui vuonna 1935 ja se palveli toisessa maailmansodassa.


title: Mikuma (1934)

text: "Mikuma" tilattiin osana vuoden 1931 hankintoja Mitsubishin Nagasakin telakalta. Sen köli laskettiin 24. joulukuuta 1931, ja alus laskettiin vesille 31. toukokuuta 1934. Alus valmistui 29. elokuuta 1935.


title: Mikuma (1934)

text: Vuoden 1939 alussa "Mikuma" oli modernisoitavana, jolloin sen 15,5 senttimetrin pääaseet vaihdettiin 20,3 senttimetrin tykkeihin. Alukselta vapautuneet tykkitornit siirrettiin "Yamatolle". Alukselle asennettiin torpedovyöt, joilla suojan lisäksi parannettiin aluksen vakautta. Uppouman kasvu hidasti samalla alusta.


title: Mikuma (1934)

text: Vichyn Ranskan ja Japanin päästyä sopimukseen Ranskan Indokiinan satamien ja lentotukikohtien käytöstä 22. syyskuuta 1940, Yhdysvallat asetti Japanin teräksen, romuraudan ja lentopetrolin vientikieltoon. 17. risteilijäviirikkö, johon "Mikuma" kuului, lähti 16. heinäkuuta 1941 Kuresta, ja se saapui 22. heinäkuuta Samahiin Hainaninsaarelle. Alus osallistui seuraavasta päivästä alkaen operaatio FU:hun eli Cochinchinan miehitykseen. Se lähti 25. heinäkuuta Samahista viirikön mukana suojaten joukkojenkuljetussaattuetta, jonka mukana alus saapui Saigoniin 30. heinäkuuta.


title: Mikuma (1934)

text: Pearl Harbourin hyökkäyksen aikana "Mikuma" kuului viirikkönsä mukana vara-amiraali Jisaburo Ozawan johtamaan ensimmäiseen eteläiseen maihinnousulaivastoon, jonka tehtävänä oli suojata 8. joulukuuta operaatio E:n Malakan niemimaan maihinnousut Singoraan, Pattaniin ja Kota Bharuun.


title: Mikuma (1934)

text: Joulukuun lopulla "Mikuma" osallistui sisaraluksensa "Mogamin" kanssa maihinnousuihin Brittiläisessä Borneossa suojaten joukkoja Mirissä ja operaatio Q:ssa Kuchingissa. Helmikuussa 1942 alus suojasi operaatio L:n Sumatran ja Jaavan maihinnousuja.


title: Mikuma (1934)

text: "Mogami" ja "Mikuma" sekä niiden suojana ollut hävittäjälaivue kohtasivat 28. helmikuuta 1942 Yhdysvaltain laivaston risteilijä "USS Houstonin" ja Australian laivaston risteilijä "HMAS Perthin", jotka hyökkäsivät maihinnousulaivastoa vastaan. Seuranneessa Sundasalmen taistelussa kumpikin liittoutuneiden risteilijä upotettiin samoin kuin japanilainen kuljetusalus "Ryujomaru", jonka tuhoutuessa sai surmansa Japanin 16. armeijan komentaja kenraaliluutnantti Hitoshi Imamura.


title: Mikuma (1934)

text: Maaliskuussa alus suojasi operaatio T:n maihinnousuja Sabangiin ja Iriin Pohjois-Sumatralla. Maaliskuun lopulla se oli mukana syöksyssä Intian valtamerelle operaatio C:ssä. Alus palasi osaston mukana Singaporeen 11. huhtikuuta 1942.


title: Mikuma (1934)

text: Alukseen osui 6. kesäkuuta ainakin viisi pommia etukannelle, komentosillalle ja keskilaivaan. Osumien seurauksena etukannella syttyi tulipalo, joka esti etummaisten tykkien toiminnan. Komentosillan läheisyyteen tullut osuma räjäytti käyttövalmiit ilmatorjuntatykkien kranaatit. Keskilaivaan tullut osuma tuhosi torpedoputkia, ja torpedojen räjähdys tuhosi aluksen. Alus kaatui oikealle kyljelleen vieden mukanaan 650 sotilasta. "Asashio" pelasti haavoittuneen aluksen päällikön, joka siirrettiin "Suzuyalle" saamaan hoitoa. "Asashio", "Mogami" ja "Arashio" pelastivat 240 eloonjäänyttä ja toimittivat heidät Trukille.


title: Rokki-Kokki (albumi)

text: Rokki-Kokki on suomalaisen lastenlauluyhtyeen Rokki-Kokin studioalbumi vuodelta 1997.


title: Philippa Boyens

text: Philippa Boyens on uusiseelantilainen elokuvakäsikirjoittaja, joka tunnetaan yhteistyöstään Peter Jacksonin kanssa.


title: Philippa Boyens

text: Boyens opiskeli historiaa ja englannin kieltä Aucklandin yliopistossa valmistuen vuonna 1994. Vuosina 1994–1997 hän toimi New Zealand Writer’s Guildin eli paikallisen käsikirjoittajien etujärjestön johtajana. Hän on työskennellyt myös teatterin parissa.


title: Philippa Boyens

text: 1990-luvun lopulla Boyens päätyi käsikirjoittamaan "Taru sormusten herrasta" -elokuvatrilogiaa yhdessä Peter Jacksonin ja Fran Walshin kanssa silloisen miesystävänsä Stephen Sinclairin kautta, joka osallistui käsikirjoittamisen alkuvaiheeseen. Aluksi Boyens, harras Tolkienin ihailija, toimi vain käsikirjoitusluonnosten ”koeyleisönä”, mutta asteittain hän alkoi osallistua myös varsinaiseen kirjoittamiseen ja päätyi lopulta ryhmän tasavertaiseksi jäseneksi. Jackson, Walsh ja Boyens palkittiin vuonna 2004 Oscarilla trilogian viimeisen osan, "", käsikirjoituksesta.


title: Philippa Boyens

text: "Taru sormusten herrasta" -trilogian jälkeen Boyens on osallistunut kaikkien Jacksonin myöhempien elokuvien käsikirjoittamiseen: "King Kongin" (2005), "Oman taivaan" (2009) ja "Hobitti"-trilogian (2012–2014). Syksyllä 2016 ilmoitettiin, että Boyens käsikirjoittaa yhdessä Jacksonin ja Walshin kanssa Philip Reeven "Kävelevät koneet" -nuortenkirjasarjaan perustuvan elokuvan, jonka ohjaa Christian Rivers.


title: Philippa Boyens

text: Boyensin poika Calum Gittins on näyttelijä, joka esiintyi pienessä roolissa Halethina "".


title: Viiksisimppu

text: Viiksisimppu (Bathylutichthys taranetzi) on simppukaloihin kuuluva kalalaji, jota tavataan syvistä vesistä Eteläiseltä jäämereltä. Se on ainoa laji viiksisimppujen ("Bathylutichthyidae") heimossa.


title: Viiksisimppu

text: Viiksisimppu on pienikokoinen kala, joka kasvaa noin 10 cm pitkäksi. Ruumis on suomuton ja muodoltaan pitkänomainen ja kapenee pyrstöä kohden. Tyypillisiä piirteitä ovat leuan alla olevat kaksi viiksisäiettä ja yhteensulautuneet selkä-, pyrstö- ja peräevät. Viiksisimppua on tavattu 1 650 metrin syvyydestä Etelä-Georgian saaren lähettyviltä.


title: Waltari ja sukupuolten maailmat

text: Waltari ja sukupuolten maailmat on Juha Järvelän 2013 ilmestynyt Mika Waltaria ja hänen tuotantoaan 1925-1939 käsittelevä tietokirja.


title: Waltari ja sukupuolten maailmat

text: Teos käsittelee sukupuolta Mika Waltarin kirjailijakuvassa, teksteissä ja niiden vastaanotossa 1925-1939. Se perustuu Juha Järvelän Jyväskylän yliopistossa 2013 tarkastettuun väitöstutkimukseen. Teoksen liitteenä on luettelo Waltarin ajanjaksolla julkaisemista teksteistä.


title: Luettelo kaukalopallon SM-mitalisteista

text: Tämä on luettelo kaukalopallon SM-mitalisteista. Kaukalopallon Suomen-mestaruudesta on pelattu vuodesta 1975 alkaen. Vuoteen 1990 asti mestaruus ratkaistiin turnausmuotoisesti ja laji kuului Jääpalloliiton alaisuuteen. Sarjatoimintaan siirryttiin Kaukalopalloliiton perustamisen myötä vuonna 1990. Pääsarja on nykyisin nimeltään Kaukalopalloliiga.


title: Boyens

text: Boyens on sukunimi ja voi viitata ainakin seuraaviin henkilöihin:


title: Talontie

text: Talontie on taiteilija Eero Nelimarkan öljyvärityö kankaalle vuodelta 1919. Tämä, kooltaan 50,5×65,5 cm, maalaus kuuluu Ateneumin taidemuseon Ester ja Jalo Sihtolan kokoelmiin.


title: Talontie

text: Eero Nelimarkka maalasi "Talontie"-maalauksen Alahärmässä, jossa hänen puolisonsa kotitalo sijaitsi. 1910-luvun loppupuolella hän maalasi siellä monia töitä, joiden aiheena olivat tuvansisustat ja maalaistalojen pihapiirit rakennuksineen. Nelimarkka maalasi tähän "Talontie"- maalauksen maisemaan kotiin päin kävelevän naisen. Tämä oli hänen tapansa monta kertaa. Ihmisten koteihin liittyviin maalauksiinsa hän sijoitti usein kotiaskareita suorittavan naisen, ulko- tai sisätiloihin, kuin kertomaan tasaisesta elämästä siellä.


title: Doria etsimässä

text: Doria etsimässä () on vuonna 2016 ensi-iltansa saanut tietokoneanimoitu jatko-osa menestyselokuvalle "Nemoa etsimässä" (2003). Sen on tuottanut animaatiostudio Pixar ja levittäjänä toimii Walt Disney Pictures.


title: Doria etsimässä

text:
Elokuvassa esiintyvät "Nemoa etsimässä" -elokuvan hahmoista muun muassa Dori, Nemo ja Marlin. Elokuva kertoo heidän elämästään vuotta myöhemmin, kun Dori muistelee lapsuuttaan ja lähtee etsimään perhettään. Elokuva sijoittuu Kalifornian rannikolle.
Yhdysvalloissa "Doria etsimässä" sai ensi-iltansa 17. kesäkuuta 2016, Suomessa sen ensi-ilta oli 26. elokuuta 2016. Elokuvan ikäraja Suomessa 7 vuotta, koska se sisältää kohtauksia, jotka voivat aiheuttaa ahdistusta.


title: Doria etsimässä

text: Suomenkielisen version sivurooleista vastaavat Pinjamaari Jokinen, Antti L. J. Pääkkönen, Mikko Jokinen, Pasi Piispanen, Katja Aakkula, Nina Tapio, Tero Koponen, Aku Laitinen, Julia Railosvuo, Laura Hartikainen, Jani Halme, Ofelia Hanttu, Seera Alexander, Waltteri Helisalo ja Jarmo Koski. Ohjauksesta vastaa Petri Hanttu.


title: Doria etsimässä

text: Elokuva on saanut kehuja kriitikoilta. Arvosteluja keräävän Rotten Tomatoes -sivuston mukaan 94 prosenttia kriitikoista on antanut elokuvalle myönteisen arvosanan keskiarvolla 7.7/10. Tulos perustuu 245 arvioon. Metacriticissä elokuvalla on 77 pistettä 100:sta.


title: Vaasan rantapuisto (Nelimarkka)

text: Vaasan rantapuisto on taiteilija Eero Nelimarkan öljyvärityö kankaalle vuodelta 1917. Teos on kooltaan 47×46 cm. Se kuuluu Ateneumin taidemuseon Ester ja Jalo Sihtolan kokoelmiin.


title: Vaasan rantapuisto (Nelimarkka)

text: Eero Nelimarkka vietti osan kesästä 1917 Vaasassa veljensä luona, jonka puistossa tämä "Vaasan rantapuistomaisema" -työ syntyi.On sanottu, että Nelimarkan puukuvat ovat kuvia rinnakkain kasvavista puuyksilöistä eikä niinkään kuvia maisemista. Tämä siksi, että niissä huomio kiinnittyy ensisijaisesti puihin. Maalauksen keskiössä ovat elävät puut. Ne ovat kallellaan, suoria, vänkyröitä, paksuja tai ohuita. Nelimarkka myös pelkisti väripintoja enemmän ja käytti värejä niukemmin 1910-luvun loppupuolen töissään kuin muulloin. Hänen tiedetään ihailleen Helene Schjerfbeckiä, jonka taidetta tämä tyyli hieman muistuttaa.


title: Vaasan rantapuisto (Nelimarkka)

text: Ateneumin taidemuseon Ester ja Jalo Sihtolan kokoelmaan kuuluu Nelimarkan kaksi samana kesänä maalaamaa rantamaisemaa puineen: "Vaasan rantapuisto" ja "Jokimaisema Kauhavalta".


title: Viidakon tytär

text: Viidakon tytär () on Jack Conwayn ohjaama yhdysvaltalainen draamaelokuva vuodelta 1929. Elokuvan pääosissa ovat Joan Crawford ja Robert Montgomery. Muissa rooleissa ovat Ernest Torrence, Holmes Herbert, Gwen Lee ja Lloyd Ingraham. "Viidakon tytär" kertoo Etelä-Amerikan viidakossa kasvatetusta vapaahenkisestä öljyperijättärestä (Crawford), joka rakastuu rahattomaan mieheen (Montgomery). Metro-Goldwyn-Mayer toimi elokuvan tuotantoyhtiönä ja jakelijana.


title: Viidakon tytär

text: "Viidakon tytär" tehtiin aikana, jolloin MGM oli siirtymässä mykkäelokuvasta äänielokuvaan. "Viidakon tytär" on Crawfordin ensimmäinen äänielokuva "Hollywood revue 1930" -elokuvan (1929) kanssa. "Viidakon tyttäressä" Montgomery tekee ensimmäisen miespääroolin, jota ennen hän oli esiintynyt useissa mykkäelokuvissa sivurooleissa.


title: Viidakon tytär

text: Elokuvan avauskohtauksessa Crawford tanssii ja laulaa teemalaulun "Chant of the Jungle", jonka on sanoittanut Nacio Herb Brown ja Arthur Freed. Elokuvan teemalaulusta tuli hitti elokuvan ilmestymisvuonna 1929. Crawford ja Montgomery laulavat Louis Alterin ja Arthur Freedin kappaleen "That Wonderful Something Is Love".


title: Viidakon tytär

text: "Viidakon tytär" -elokuvan käsikirjoituksen laativat Sylvia Thalberg, Frank Butler ja Willard Mack Charles E. Scogginsin novellin pohjalta. "Viidakon tytär" kuvattiin tuotantoyhtiö MGM:n studioilla Kalifornian Culver Cityssä 229 000 dollarilla, joka oli sen ajan MGM-elokuvalle pieni budjetti. Elokuvaa kuvattiin nimikkeellä "Jungle".


title: Viidakon tytär

text: "Viidakon tytär" sai ensi-iltansa Yhdysvalloissa 23. marraskuuta vuonna 1929 ja Suomessa seuraavana vuonna 22. syyskuuta. Elokuva oli Yhdysvalloissa ilmestyttyään taloudellinen menestys; se tuotti pelkästään kotimaassaan 718 000 dollaria. Maailmanlaajuisesti elokuva tienasi 974 000 dollaria. MGM julkaisi "Viidakon tyttären" myös mykkäversiona ääniversion yhteydessä, koska kaikki elokuvateatterit eivät olleet vielä varustautuneita äänielokuvien esittämiseen.


title: Viidakon tytär

text: "Viidakon tytär" julkaistiin DVD:lle 22. maaliskuuta vuonna 2012.


title: Viola Renvall

text: Saga Viola Magdalena Renvall-Krokfors, kirjailijanimi Viola Renvall (6. huhtikuuta 1905 Tampere – 28. maaliskuuta 1998 Turku) oli suomalainen opettaja ja ruotsin kielellä kirjoittanut runoilija.


title: Viola Renvall

text: Viola Renvall syntyi vuonna 1905 Tampereella. Hänen vanhempansa olivat maisteri Wilhelm Renvall ja Anna Nymann. Renvall valmistui 1932 filosofian maisteriksi Helsingin yliopistosta ja toimi sitten ruotsin kielen ja historian opettajana eri kouluissa. Hän meni 1936 naimisiin opettaja ja kirjailija Hjalmar Krokforsin kanssa. He asuivat aluksi Pohjanmaalla Ähtävällä ja Kruunupyyssä kunnes muuttivat 1950 Paraisille.


title: Viola Renvall

text: Ensimmäisen runokokoelmansa "Inom kretsen" Renvall julkaisi vuonna 1929. Hän kirjoitti aluksi loppusoinnillisia runoja mutta siirtyi vapaamittaisiin runoihin 1950-luvun alussa. Runojen ohella Renvall kirjoitti myös satukirjoja lapsille ja julkaisi muistelmateoksen lapsuus- ja nuoruusvuosistaan Tampereella ("Det hände i Tammerfors : en skolflicka berättar").


title: Viola Renvall

text: Renvallin mukaan on nimetty Paraisten kaupungintalon kupeessa sijaitseva Viola Renvallin ruusupuisto, jossa on myös Renvallin muistomerkki.


title: Kaaliasetelma

text: Kaaliasetelma on taiteilija Mikko Oinosen öljyvärityö kankaalle vuodelta 1941. Työ kuuluu Ateneumin taidemuseon Ester ja Jalo Sihtolan lahjoituskokoelmaan. Kooltaan se on 54,5×65,5 cm.


title: Kaaliasetelma

text: Oinonen käytti maalauksessa pehmeää täyteläistä väriasteikkoa. Hän oli käynyt vuonna 1925 Pariisissa ja Hollannissa, missä ihastui Rembrandtiin ja varsinkin Rembrandin värienkäyttöön. Täältä saadut vaikutteet pehmensivät hänen koko myöhemmän tuotantonsa värienkäyttöä.


title: Yuri

text: Yuri voi tarkoittaa seuraavia:


title: Poptravel

text: Matkailun hakuportaali Poptravel Oy on vuonna 2006 perustettu, Suomen ensimmäinen matkailuun keskittynyt hintavertailusivusto.


title: Poptravel

text: Vertailupalvelu nostaa esiin yli 15 matkanjärjestäjän parhaat tarjoukset, jotka kattavat yli 600 lentoyhtiötä, 100 000 hotellia ja yli 30 000 autonvuokrauskohdetta. Poptravel ei ole matkatoimisto, vaan hakukone, joka vertailee nettimatkatoimistojen tarjontaa.


title: Poptravel

text: Hintavertailukoneesta voi siirtyä suoraan palveluntuottajan sivulle matkan varaukseen.


title: Poptravel

text:
Poptravel tarjoaa palveluja niin vapaa-ajan matkustukseen kuin liikematkustukseenkin. Verkkosivuillaan Poptravel tarjoaa mahdollisuuden vertailla halvat lento-, hotelli-, autonvuokraus-, sekä matkapaketti- hinnat valittuun kohteeseen.
Palvelun käyttö on täysin ilmaista.


title: Hiihdon Suomen-mestaruuskilpailut 1972

text: Hiihdon Suomen-mestaruuskilpailut pidettiin vuonna 1972 Sotkamon Vuokatissa 16. tammikuuta ja Kuopion Puijolla 17.-19. maaliskuuta. Juha Mieto voitti 15 kilometrillä uransa ensimmäisen yleisen sarjan Suomen-mestaruuden.


title: Hiihdon Suomen-mestaruuskilpailut 1972

text: Joukkuekilpailun voitti Kuusamon Erä-Veikot (Osmo Karjalainen, Martti V. Määttä, Urpo Kämäräinen).


title: Hiihdon Suomen-mestaruuskilpailut 1974

text: Hiihdon Suomen-mestaruuskilpailut pidettiin vuonna 1974 Kouvolassa 2.-3. helmikuuta ja Rovaniemen Ounasvaaralla 23.-24. maaliskuuta.


title: Hiihdon Suomen-mestaruuskilpailut 1974

text: Kilpailu käytiin Ounasvaaralla.


title: Hiihdon Suomen-mestaruuskilpailut 1974

text: Kilpailu käytiin Kouvolassa.


title: Hiihdon Suomen-mestaruuskilpailut 1978

text: Hiihdon Suomen-mestaruuskilpailut järjestettiin vuonna 1978 Jyväskylässä 20.–22. tammikuuta ja Ylläksellä 25.–26. maaliskuuta. Jyväskylän kilpailuissa katsastettiin myös suomalaishiihtäjien kuntoa helmikuun Lahden MM-hiihtoja varten.


title: Hiihdon Suomen-mestaruuskilpailut 1978

text:
Kilpailu käytiin Jyväskylässä.
Nimekkäämmistä hiihtäjistä Arto Koivisto jäi kymmenenneksi ja Pertti Teurajärvi sijalle 21. Juhani Repo keskeytti.


title: Hiihdon Suomen-mestaruuskilpailut 1978

text: Kilpailu käytiin Ylläksellä.


title: Hiihdon Suomen-mestaruuskilpailut 1978

text:
Kilpailu käytiin Jyväskylässä.
Pitkänen tavoitti puoli minuuttia edellään lähteneen Teurajärven jo kahdeksan kilometrin kohdalla, mutta kaksikko taivalsi sen jälkeen yhdessä Pitkäsen kuitenkin koko ajan vetäessä.


title: Hiihdon Suomen-mestaruuskilpailut 1978

text:
Kilpailu käytiin Ylläksellä.
Teurajärvi nosti ankkuriosuudella joukkueensa sijalta 13 kolmanneksi.


title: Hiihdon Suomen-mestaruuskilpailut 1978

text: Kilpailu käytiin Jyväskylässä.


title: Hiihdon Suomen-mestaruuskilpailut 1978

text:
Kilpailu käytiin Ylläksellä.
Mestaruutta puolustanut Pyhäjärven Pohti jäi kahdeksanneksi.


title: Seuraavaan elämään

text: Seuraavaan elämään on Jannika B:n Kaikki rohkeus -debyyttialbumin kolmas single, joka julkaistiin 26. lokakuuta 2012. Radioensisoittonsa kappale sai jo 22. lokakuuta kun YleX:n "Uuden musiikin iltavuoro" soitti sen. Kappaleen on säveltänyt ja sanoittanut Heidi Maria Paalanen ja sen on tuottanut Jonas Olsson ja Jani Lagerström.


title: Seuraavaan elämään

text: Kappale on toistaiseksi "Kaikki rohkeus" -albumin suurin hitti: Latauslistalla se on ollut parhaimmillaan sijalla 13, singlelistalla sijalla 20. Lisäksi se oli julkaisunsa jälkeen yli 10 viikkoa yksi Suomen radioiden soitetuimmista kappaleista, parhaimmillaan kolmanneksi soitetuin.


title: Seuraavaan elämään

text: Kappaleesta tehty musiikkivideo julkaistiin 25. lokakuuta 2012.


title: Hiihdon Suomen-mestaruuskilpailut 1979

text: Hiihdon Suomen-mestaruuskilpailut järjestettiin vuonna 1979 Kuopiossa 26.–28. tammikuuta ja Kokkolassa 17.–18. maaliskuuta.


title: Hiihdon Suomen-mestaruuskilpailut 1980

text: Hiihdon Suomen-mestaruuskilpailut järjestettiin vuonna 1980 Mikkelissä 18.-20. tammikuuta ja Rovaniemen Ounasvaaralla 22.-23. maaliskuuta. Juha Mieto ja Hilkka Riihivuori voittivat kaikki henkilökohtaiset matkat. Harri Kirvesniemi oli mitaleilla kaikilla henkilökohtaisilla matkoilla ja oli viestissä kultajoukkueen ankkuri.


title: Hiihdon Suomen-mestaruuskilpailut 1980

text: Mikkeli, 18. tammikuuta


title: Hiihdon Suomen-mestaruuskilpailut 1980

text: Mikkeli, 20. tammikuuta


title: Hiihdon Suomen-mestaruuskilpailut 1980

text: Ounasvaara, 23. maaliskuuta


title: Hiihdon Suomen-mestaruuskilpailut 1980

text: Ounasvaara, 22. maaliskuuta


title: Hiihdon Suomen-mestaruuskilpailut 1980

text: Mikkeli, 19. tammikuuta


title: Hiihdon Suomen-mestaruuskilpailut 1980

text: Ounasvaara 23. maaliskuuta


title: Anders Edvin Nylander

text: Anders Edvin Nylander (3. huhtikuuta 1831 Oulu – 23. toukokuuta 1890 Helsinki) oli suomalainen luonnontieteilijä ja lääkäri.


title: Anders Edvin Nylander

text: Kuopiossa toiminut Nylander julkaisi yhdessä A. E. Nordenskiöldin kanssa teoksen "Finlands mollusker" (1856), joka oli pitkään ainoa laajahko Suomen nilviäisiä käsittelevä systemaattinen teos. Nälkävuosina hänet määrättiin Pohjois-Suomeen opettamaan hirvenjäkälän käyttöä ruokataloudessa. Hän toimi aktiivisesti kunnallispolitiikassa ja oli Kuopion läänin maanviljelysseuran puheenjohtaja.


title: Anders Edvin Nylander

text: Nylanderin veli oli jäkälätutkija William Nylander. Hänen puolisonsa oli Rosalie Kellgren (1835–1907). Metsänhoitaja Ernst August Nylander (1866–1919) oli heidän poikansa.


title: Marianna Uutinen

text: Marianna Uutinen (s. 1961 Pieksämäki) on suomalainen taidemaalari. Uutinen opiskeli 1980–1985 Suomen taideakatemian koulussa ja 1991–1992 Institut des Hautes Études en Arts Plastiquesissa Pariisissa. Uutinen on toiminut Kuvataideakatemian maalaustaiteen osaston professorina ja johtajana, lisäksi hän on opettanut Pohjoismaisessa taidekoulussa Kokkolassa, Malmön Konsthögskolanissa ja Bergenin Kunsthøgskolenissa.


title: Marianna Uutinen

text: Uutisen tuotanto koostuu etupäässä akryyliväriä impastomaisesti pursottamalla tehdyistä maalauksista. Hän on käyttänyt värimassaa joissain töissään niin paksulti, että niillä on veistosmaisia ominaisuuksia.


title: Iiu Susiraja

text: Iiu Susiraja (s. 15. syyskuuta 1975 Turku) on suomalainen kuvataiteilija. Hänet tunnetaan valokuvista ja videoista, joissa hän usein itse esiintyy. Turun kulttuurikirjevaihtajan Soili Mustapään mukaan "Susiraja kuvaa arkea sellaisena kuin se on. Se on joskus raadollisen tylsää aikaa, kun ei tapahdu oikein mitään. Hän rikkoo kuvissaan arjen sääntöjä oudoilla yhdistelmillä ja käyttää yllättävillä tavoilla tuttuja esineitä".


title: Iiu Susiraja

text:
Iiu Susirajan syntymänimi oli Pirre Karvinen ja hän kasvoi Turun 70-luvun kerrostalolähiöissä Hepokullassa ja Nättinummessa. Iiu Susirajaksi hän muutti nimensä vuonna 2006. Susiraja on valmistunut maalariartesaaniksi Vantaan Käsi- ja taideteollisuusoppilaitoksesta vuonna 1996, tekstiiliartenomiksi VTEK:stä vuonna 2005 ja kuvataiteilijaksi Turun taideakatemiasta vuonna 2012. Vuonna 2016 hän opiskeli Kuvataideakatemian tila- ja aikataiteen osastolla taiteen maisterin tutkintoa varten.
Susirajan teoksia on ollut esillä museoissa ja gallerioissa Suomessa ja muualla. Marraskuussa 2016 avattiin Susirajan yksityisnäyttely Ramiken Crubicle -galleriassa New Yorkissa Yhdysvalloissa.


title: Hiihdon Suomen-mestaruuskilpailut 1981

text: Hiihdon Suomen-mestaruuskilpailut järjestettiin vuonna 1981 Kajaanissa 6.-8. helmikuuta ja Tampereella 14.-15. helmikuuta.


title: Hiihdon Suomen-mestaruuskilpailut 1981

text: Arto Koivisto sijoittui Kajaanissa hiihdetyissä 15 ja 50 kilometrin kilpailuissa alun perin kolmanneksi, mutta 10. helmikuuta ilmoitettiin, että Koiviston doping-näytteestä oli löytynyt merkkejä efedriinin käytöstä ja hänen suorituksensa hylättiin. Koivisto kertoi käryn johtuneen lääkärin määräämästä yskänlääkkeestä. Hänet määrättiin väliaikaiseen kilpailukieltoon, jonka pituudeksi myöhemmin vahvistettiin yksi kuukausi.


title: Hiihdon Suomen-mestaruuskilpailut 1981

text: Kajaani, 6. helmikuuta. Karvosen voittoa pidettiin yllätyksenä.


title: Hiihdon Suomen-mestaruuskilpailut 1981

text: Tampere, 15. helmikuuta


title: Hiihdon Suomen-mestaruuskilpailut 1981

text: Kajaani, 8. helmikuuta


title: Hiihdon Suomen-mestaruuskilpailut 1981

text: Tampere 14. helmikuuta Karvonen nosti ankkuriosuudella joukkueensa sijalta 16 hopealle.


title: Hiihdon Suomen-mestaruuskilpailut 1981

text: Kajaani, 7. helmikuuta Alatornion Pirkkojen 17-vuotiaan Teija Alatalon pronssia pidettiin yllätyksenä.


title: Hiihdon Suomen-mestaruuskilpailut 1981

text: Tampere, 14. helmikuuta


title: Yhdystie 4063

text: Yhdystie 4063 eli Särkilahdentie johtaa valtatieltä 6 Ruokolahden Hörkkölästä Pohja-Lankilan, Särkilahden ja Vuoriniemen kylien kautta valtatielle 14 Punkaharjun Vapaseen. Tie oli vuoteen 1996 asti seututie 406. Tie on vaihtoehtoinen reitti Imatralta Punkaharjulle: reitti on saman pituinen kuin valtatietä pitkin, mutta paljon vähäliikenteisempi. Tie on kokonaisuudessaan kaksikaistainen ja päällystetty, ja sen nopeusrajoitus on pääosin 80 kilometriä tunnissa.


title: Seututie 474

text: Seututie 474 on Savonlinnan Hautaniemestä Savonrannan kautta Heinäveden Vihtariin johtava seututie. Tien nopeusrajoitus on pääosin 80 kilometriä tunnissa.


title: Hannes Nylander

text: Johannes (Hannes) William Nylander (12. heinäkuuta 1873 Kuopion pitäjä – 5. kesäkuuta 1940 Helsinki) oli suomalainen maanviljelijä, maatalousneuvos ja kansanedustaja.


title: Hannes Nylander

text: Nylanderin vanhemmat olivat piirilääkäri Anders Edvin Nylander ja Rosalie Kellgren ja puoliso vuodesta 1899 Helmi Lagus, maanviljelysneuvos ja valtiopäivämies Johannes Laguksen tytär. Nylander tuli yliopilaaksi Kuopion ruotsalaisesta yksityislyseosta 1891 ja valmistui maanmittariksi Polyteknillisestä opistosta 1893. Agronomiksi hän valmistui seuraavana vuonna ja toimi sitten maanviljelys- sekä meijeri- ja karjanhoitokoulujen opettajana Peltosalmella. Käytyään usean kuukauden opintomatkalla Tanskassa 1896 Nylander päätti jatkaa maatalousalan opintojaan Kööpenhaminassa keväällä 1897. Loppuvuodesta hänestä tuli meijeriopin opettaja Mustialan maanviljelysopistossa, syksyllä 1898 Orimalan opiston opettaja ja keväällä 1899 Kuopion maanviljelysseuran karjatalouskonsulentti. Itä-Suomen Karjanjalostusyhdiksen sihteerinä Nylander toimi vuodesta 1904, maanviljelyshallituksen ylitarkastaja hän oli 1906–1917 ja sitten maatalousneuvos ja eläintuotanto-osaston päällikkö 1917–1926. Sen jälkeen hän oli vielä Keskinäisen Jälleenvakuutusyhtiö Kekrin toimitusjohtaja.


title: Hannes Nylander

text: Nylander oli kansanedustaja nuorsuomalaisesta puolueesta 1908–1913.


title: Hannes Nylander

text: Hänet on haudattu Kulosaaren hautausmaalle Helsinkiin.


title: Nylanderin reagenssi

text: Nylanderin reagenssi eli Böttger-Almén-Nylanderin reagenssi on liuos, jonka avulla voidaan todeta virtsassa oleva glukoosi. Se on emäksisen vismuttinitraatin ja seignettesuolan alkalinen liuos. Se on saanut nimensä ruotsalaisen lääkärin Emil Salomon Nylanderin mukaan.


title: Russian Government Cup 1992

text: Russian Government Cup 1992 oli ensimmänen Venäjällä järjestetty jääpalloturnaus kyseisellä nimellä. Turnaus korvasi Neuvostoliiton aikaisen "Rossija-turnauksen" ja se pelattiin Krasnojarskissa 28. tammikuuta - 2. helmikuuta 1992.


title: Dookudu

text: Dookudu on vuonna 2011 ilmestynyt intialainen, telugunkielinen elokuva, jonka on ohjannut Sreenu Vaitla. Pääosaroolissa nähdään Mahesh Babu. Elokuva voitti useita palkintoja, mukaan lukien seitsemän Nandi Awards- ja kuusi Filmfare Awards South -palkintoa.


title: Dookudu

text: Shankar Narayana (Prakash Raj) on kansan rakastama ideaalisia arvojaan ajava poliitikko. Shankarin unelma on nähdä, että myös hänen poikansa Ajay menestyisi politiikassa. Shankar joutuu kuitenkin tuhoisaan auto-onnettomuuteen ja vaipuu koomaan, kun rekka työntää hänen autonsa rotkoon. Shankarin perhe haluaa suojella Shankaria, ja tämän selviäminen hengissä pidetään salassa.


title: Dookudu

text: Neljätoista vuotta myöhemmin Shankarin poika Ajay Kumar (Mahesh Babu) on Mumbaissa työskentelevä, tehtävissään menestynyt poliisi, jolla on kuitenkin pieniä erimielisyyksiä päällikkönsä (Nassar) kanssa. Ajayn tehtävänä on pidättää mafiajohtaja Nayak (Sonu Sood). Salaisella tehtävällä Istanbulissa Ajay nappaa Nayakin veljen Buntyn (Ajaz Khan). Sattumalta paljastuu myös, että Shankarin onnettomuuden takana olikin korruptoitunut, kilpaileva poliitikko Mallesh Yadav (Kota Srinivasa Rao), jolla on yhteyksiä Nayakiin. Istanbulissa Ajay myös rakastuu tapaamaansa Prashanthi-nimiseen turistiin (Samantha Ruth Prabhu), joka paljastuu myöhemmin Ajayn päällikön tyttäreksi.


title: Dookudu

text: Yllättäen Shankar herää vuosia kestäneestä koomastaan. Lääkärit kehottavat perhettä välttämään kertomasta Shankarille järkyttäviä tai masentavia uutisia, jotta tämän terveys ei pettäisi. Shankarille ei kerrota onnettomuudesta eikä sen aiheuttajista, ja tehdäkseen isänsä onnelliseksi Ajay uskottelee olevansa menestynyt poliitikko. Hän lavastaa perheen kodin poliittiseksi näyttämöksi ja värvää seuraajikseen näyttelijöitä valehdellen heille, että kyseessä on Shankar Narayanaa käsittelevä tositelevisio-ohjelma. Isänsä vuoksi Ajay myös menee Prasanthin kanssa naimisiin.


title: Dookudu

text: Loput elokuvasta kertoo, kuinka Ajay järjestää isänsä kostamaan onnettomuuden aiheuttaneille kilpailijoilleen siten, että isä itse ei kuitenkaan saa tietää.


title: Dookudu

text: "Dookudu" voitti paljon palkintoja.


title: Dookudu

text:
Elokuvan soundtrackin on säveltänyt S. Thaman. Soundtrack-albumin julkaisutilaisuus järjestettiin Hyderabadissa 18. elokuuta 2011.
"Dookudusta" on tehty vuonna 2012 ilmestynyt bengalinkielinen uudelleenfilmatisointi "Challenge 2". Sen ohjasi Raja Chanda.


title: Englannin restauraatio

text: Englannin restauraatio on nimitys kuningasvallan palauttamiselle Oliver Cromwellin tasavaltaisen diktatuurin (Englannin reformaation) jälkeen vuonna 1660. Tämä merkitsi Stuart-suvun paluuta valtaan.


title: Englannin restauraatio

text: Restauraation toteutti kuningas Kaarle II. Hän oli paennut Britanniasta Cromwellin valtakauden alussa, kun tasavaltalaiset mestasivat hänen isänsä Kaarle I:n vuonna 1649. Vuonna 1660 kuningasmieliset britit sopivat hänen kanssaan ehdot, joiden mukaan hän sitoutui hallitsemaan maata. Hän saapui Doveriin 25.5.1660 ja neljä päivää myöhemmin hänet otettiin riemuiten vastaan Lontoossa, sillä diktatuuriin ja julmuuksiin oli kyllästytty.


title: Englannin restauraatio

text: Restauraatio toteutettiin sekä kirkollisissa että maallisissa asioissa, eli palattiin anglikaanisen kirkon ja kuningasjohtoisen valtion malliin. Se toteutettiin lordi Clarendonin johdolla ilman merkittävää vastarintaa. Kuninkaalla oli hyvät edellytykset saada asiat ennalleen. Hän oli komea, viehätysvoimainen ja miellyttävä persoona. Hän pyrki toimimaan maltillisesti. Tästä huolimatta Stuart-suku karkotettiin valtaistuimelta vajaat 30 vuotta myöhemmin Kaarlen veljen Jaakko II:n hallituskaudella vuonna 1688 niin sanotussa mainiossa vallankumouksessa.


title: Englannin restauraatio

text: Epäonnistuminen oli osaltaan Kaarle II:n syytä. Häntä pidettiin tuhlarina, epäluotettavana ja kevytmielisenä. Hän suhtautui katoliseen uskontoon kansan mielestä liian myönteisesti, jonka takia yleinen ranskalaisvastainen mieliala muuttui Stuartien vastaisuudeksi.


title: Gustav Nyman (kemisti)

text: Gustav (Gustaf) Arthur Nyman (4. heinäkuuta 1906 Urjala – 13. marraskuuta 1992) oli suomalainen kemisti. Hän oli 1941–1946 A. Ahlström Oy:n Varkauden tehtaiden pääkemisti, sitten 1947–1958 sen kemian teollisuuden tehtaan johtaja, Teknillisen korkeakoulun dosentti 1938 ja orgaanisen kemian professori 1954–1971.


title: Iivo Nei

text: Iivo Nei (s. 31. lokakuuta 1931 Tartto) on virolainen šakinpelaaja ja šakkikirjailija. FIDE myönsi hänelle ansioista pelaajana kansainvälisen mestarin arvon 1964.


title: Iivo Nei

text: Iivo Nei vietti lapsuutensa Tartossa. Nuorena hän voitti Viron nuorten mestaruuden tenniksessä. Suuren osan elämäntyöstään Nei on tehnyt šakkiin liittyvissä organisaatioissa. Hän toimi 1966–1992 Tallinnan šakkikoulun johtajana. Sen jälkeen hän toimi FIDE:n Baltian alueen aluepresidenttinä vuosina 1992–1998.


title: Iivo Nei

text: Nei aloitti šakinpelaamisen 1940-luvulla. Hänen pelivahvuutensa kohosi nopeasti. Hän jakoi Viktor Kortšnoin kanssa voittoa Neuvostoliiton nuortenmestaruusturnauksessa 1948. Nei voitti Viron mestaruuden kahdeksan kertaa (1951, 1952, 1956, 1960–1962, 1971 ja 1974). Vuosina 1959 ja 1963 hän sijoittui toiseksi, kun Gunnar Uusi voitti mestaruuden ja 1969 hän oli 2. Rein Etrukin takana. Nei voitti Viron mestaruuskisoissa hopeaa 1953 ja 1955. Nei osallistui Neuvostoliiton mestaruuskilpailuihin kolmesti (1960, 1963 ja 1964), mutta saavutti vain keskinkertaisia tuloksia.


title: Iivo Nei

text: Nei voitti Tartossa pelatun turnauksen 1962. Kansainvälisissä kisoissa hän saavutti parhaat tuloksensa 1960-luvulla. Hän jakoi Paul Keresin kanssa voittoa Beverwijkissa 1964. Nein taakse kisassa jäivät muun muassa vahvat suurmestarit Boris Ivkov, Bent Larsen ja Lajos Portisch. Kisan tuloksen perusteella hänelle myönnettiin kansainvälisen mestarin arvonimi. Jerevanissa pelatussa kisassa 1965 Nei oli 5. sijalla. Hän saavutti vielä hyvän tuloksen Beverwijkissa 1966 (5. sija) ja Zinnowitzissa 1966 (jaettu 4.–6. sija).


title: Iivo Nei

text: Tallinnan vuoden 1969 turnauksessa, jonka voitti Leonid Stein, Nei jakoi toista sijaa Keresin kanssa. Nei osallistui Tallinnan kansainväliseen turnaukseen vielä useita kertoja, mutta ei enää saavuttanut huipputuloksia. Vuonna 1971 hän oli 9. ja 1973 jakoi 7.–8. sijaa. Keres voitti kisan 1975, jolloin Nei oli jaetulla 7.–9. sijalla. Keresin kuoltua seuraavana vuonna 1976 turnauksen nimeksi vaihdettiin Paul Keresin muistoturnaus.


title: Iivo Nei

text: 1970-luvun lopulla Nein menestys alkoi hiipua. Hän oli Tallinnan turnauksessa 1977 11., 1979 jaetulla 11. sijalla ja 1981 jakoi 7.–9. sijaa. Hän oli mukana vielä vuonna 1983 Tallinnassa pelatussa 16 pelaajan turnauksessa, mutta jäi tuolloin viimeiseksi. Hänen uransa jälkipuoliskon merkittävin saavutus oli jaettu 3.–4. sija 1994 Jyväskylän kansainvälisessä Heart of Finland -turnauksessa. Nei lopetti aktiiviuransa 2001, jolloin hän osallistui viimeistä kertaa Viron shakkikerhojen cupmestaruuskisaan. Hän pelaa kuitenkin edelleen ajoittain. Tammikuussa 2012 hän osallistui Suomi–Viro-maaotteluun tuloksena tasapeli John Fieandtia vastaan.


title: Iivo Nei

text: Peliuran ohella Nei on toiminut valmentajana. Hän on avustanut maailmanmestari Boris Spasskia sekä naisten maailmanmestaruuden aikanaan voittaneita Nona Gaprindašvilia ja Maia Tšiburdanidzea. Hänen oppilaisiinsa kuuluivat jo edesmennyt suurmestari Lembit Oll sekä naisten kansainvälinen mestari Monika Tsõganova. Nei valmensi suomalaisia šakinpelaajia vuosina 1989–1996. Hän on myös kirjoittanut šakkikirjoja.


title: Fiat 1100

text: Fiat 1100 on italialaisen Fiat-yhtymän valmistama, keskikokoluokkaan sijoittuva henkilöauto, joka oli tuotannossa vuosina 1953–1969.


title: Fiat 1100

text: 1 098 kuutiosenttimetrin tilavuuksinen moottori oli 48 SAE-hevosvoiman tehoinen, 4 800 r/min kierrosnopeudella. Keskikulutus oli kahdeksan litraa bensiiniä sataa kilometriä kohden.


title: Fiat 1100

text: Auton henkilöluku oli neljä ja omamassa 880 kilogrammaa. Huippunopeudeksi saavutettiin 120 km/h.


title: Fiat 1100

text: Automallin seuraajia ovat Fiat 124 ja Fiat 128.


title: Halo of Blood

text: Halo of Blood on suomalaisen melodista death metallia soittavan Children of Bodomin kahdeksas studioalbumi. Albumi julkaistiin Euroopassa 7. kesäkuuta ja Pohjois-Amerikassa 11. kesäkuuta. Kappaleesta "Transference" julkaistiin single 26.4.


title: Halo of Blood

text: Albumi debytoi Suomen virallisen listan sijalla 2.


title: Pekka Vauramo

text: Pekka Juhani Vauramo (s. 16. toukokuuta 1957 Pieksämäki) on suomalainen yritysjohtaja. Hän toimi Finnairin toimitusjohtajana 1. kesäkuuta 2013 alkaen. Vuosina 2007–2013 Vauramo työskenteli Cargotecin palveluksessa ja sitä ennen Sandvikissa 1985–2007.


title: Pekka Vauramo

text: Vauramo valmistui kaivosalan diplomi-insinööriksi Teknillisestä korkeakoulusta 1982.


title: Pekka Vauramo

text: Vauramo asui Hongkongissa vuodesta 2010 työskennellen Cargotecin MacGregor-liiketoiminta-alueen operatiivisena johtajana. Hänet valittiin Finnairin johtoon edeltäjänsä Mika Vehviläisen siirryttyä maaliskuussa 2013 Cargotecin toimitusjohtajaksi.


title: Pekka Vauramo

text: Vauramo on Glasgon Oy:n hallituksen jäsen vuodesta 2011 ja Boliden Groupin hallituksen jäsen vuodesta 2016.


title: Helge Nyman

text: Helge Johannes Nyman (15. heinäkuuta 1910 Tammisaari – 21. tammikuuta 1998 Tammisaari) oli suomalainen teologi ja professori. Hän oli Åbo Akademin käytännöllisen teologian professori 1959–1974. Lundin yliopisto myönsi hänelle kunniatohtorin arvon 1969.


title: Jack Buchanan

text: Jack Buchanan (1891-1957) oli skotlantilaissyntyinen näyttelijä, joka esiintyi musikaaleissa ja elokuvissa.


title: Jack Buchanan

text: Buchanan esiintyi kotiseudullaan harrastajateattereissa, ja muutti lontooseen missä toimi avustavissa rooleissa näyttämöllä. Hän ei päässyt huonon terveytensä takia rintamalle ensimmäisessä maailmansodassa. Sen sijaan hän opetteli tanssimaan ja esiintyi musikaalissa 1915. 1920-luvun alussa hän menestyi Lontoon musikaaleissa, ja 1934 hän siirtyi New Yorkiin. Buchananin elokuvaura alkoi jo1917 mykkäfilmeissä, ja myöhemmin hän esiintyi monissa musikaalielokuvissa. Yhdysvalloissa hänet tunnetaan roolistaan musikaalissa "Iskelmäkaruselli". Buchanania on verrattu saman ajan Hollywood-tähteen Fred Astaireen.


title: Jack Buchanan

text: Buchanan esiintyi monissa elokuvissa.


title: Jurassic World

text: Jurassic World on vuonna 2015 ensi-iltansa saanut science fiction -seikkailuelokuva, jonka on ohjannut Colin Trevorrow. Se on "Jurassic Park" -elokuvasarjan neljäs osa. Elokuvan käsikirjoituksen teki Trevorrow yhdessä Rick Jaffan, Amanda Silverin ja Derek Connollyn kanssa, ja sen pääosissa esiintyvät Chris Pratt ja Bryce Dallas Howard.


title: Jurassic World

text: 22 vuotta Jurassic Parkin tapauksen jälkeen Isla Nublar -saarelle on rakennettu täysin toimiva dinosaurusteemapuisto Jurassic World. Veljekset Zach (Nick Robinson) ja Gray Mitchell (Ty Simpkins) lähtevät saarelle vierailemaan tätinsä Claire Dearingin (Bryce Dallas Howard) luokse, joka on puiston operatiivinen johtaja. Claire laittaa assitenttinsa Zaran (Katie McGrath) poikien oppaaksi, koska valmistelee itse uutta vetonaulaa: geneettisesti luotua hybrididinosaurusta "Indominus Rexiä". Kyseisellä dinosauruksella on useiden dinosaurusten ja modernien lajien DNA:ta, mutta päägeneetikko Henry Wu (B. D. Wong) kieltäytyy paljastamasta sen perimää puiston omistaja Simon Masranille (Irrfan Khan).


title: Jurassic World

text: Owen Grady (Chris Pratt) kouluttaa puiston neljää "velociraptoria", joita InGenin turvallisuuspalvelun johtaja Vic Hoskins (Vincent D’Onofrio) haluaisi käyttää sotilaallisiin tarkoituksiin, mihin Owen ei suostu. Masrani pyytää Owenia arvioimaan "Indominus rexin" aitauksen ennen vetonaulan avaamista yleisölle. Owen varoittaa Clairea, että "Indominus Rex" on vaarallinen, koska se on kasvanut eristyksissä muista eläimistä. Tarkkaillessaan aitausta Owen ja Claire huomaavat "Indominusin" nähtävästi paenneen. Owen ja kaksi työntekijää tutkivat aitausta kun pakonsa teeskennellyt "Indominus" väijyttää heidät ja jatkaa sitten saaren sisäosiin. Masrani lähettää yksiköitä vangitsemaan dinosauruksen elävänä, mutta se tappaa suurimman osan ryhmästä, jolloin Claire käskee evakuoida saaren.


title: Jurassic World

text: Zach ja Gray eksyttävät Zaran tutkiakseen puistoa omin päin ja evakuointikäskyn kuuntelemisen sijaan he suuntaavat gyrokuulalla kielletylle alueelle. "Indominus" hyökkää heidän kimppuunsa, mutta he pääsevät pakoon. Pojat löytävät alkuperäisen Jurassic Parkin vierailukeskuksen ja korjattuaan sieltä löytämänsä jeepin he palaavat lomakeskusalueelle. Heitä seuraavat Owen ja Claire pääsevät myös pakoon "Indominusilta". "Indominus" jatkaa matkaansa tappaen "Apatosauruksia" ja rikkomalla lentoliskotalon. Zach ja Gray palaavat lomakeskusalueelle, jossa lentoliskot hyökkäävät vierailijoiden kimppuun. Samalla he löytävät Owenin ja Clairen.


title: Jurassic World

text: Samaan aikaan Hoskins ottaa puiston komentoonsa ja päättää käyttää raptoreita "Indominusin" jäljittämiseen, mihin Owen vastentahtoisesti suostuu. Raptorit seuraavat "Indominusta" viidakossa, mutta "Indominusilla" on kuitenkin "Velociraptorin" DNA:ta ja se kommunoi raptoreiden kanssa kääntäen ne ihmisiä vastaan.


title: Jurassic World

text: Hoskins käskee tohtori Wuta viemään dinosaurusten alkiot helikopterilla pois saarelta tutkimuksen suojelemiseksi. Owen, Claire ja pojat huomaavat Hoskinsin pakkaavan alkioita. Hoskins paljastaa heille aikovansa luoda lisää geneettisesti muokattuja dinosauruksia aseiksi. Yksi raptoreista kuitenkin murtautuu laboratorioon ja tappaa Hoskinsin.


title: Jurassic World

text:
Rakennuksen ulkopuolella raptorit saartavat Owenin, Clairen ja pojat. Owen saa luotua uudelleen yhteyden raptoreihin ennen "Indominuksen" ilmestymistä. Raptorit hyökkäävät "Indominuksen" kimppuun, joka tappaa kaksi raptoreista. Tajutessaan "Indominuksen" ylivoiman, Claire vapauttaa "Tyrannosaurus rexin" ja se taistelee "Indominusta" vastaan. Tyrannosauruksen ollessa häviöllä yksi raptoreista palaa ja alkaa taistella Tyrannosauruksen kanssa ajaen "Indominuksen" altaan reunalle, jolloin "Mosasaurus" hyppää altaasta ja vie "Indominuksen" mukanaan veteen. Lopulta puisto evakuoidaan ja saari hylätään dinosaurusten haltuun.
Ainoastaan yksi näyttelijöistä, B. D. Wong/Henry Wu, oli mukana "Jurassic Parkin" tuotannossa vuonna 1993.


title: Jurassic World

text: Elokuvan esituotanto aloitettiin pian "Jurassic Park III" -elokuvan valmistumisen jälkeen ja alustavaksi ensi-illaksi asetettiin vuosi 2003. Kesäkuussa 2001 Johnston sanoi, että Spielberg on luomassa uutta Jurassic Park tarinaa, eikä hän itse ole siinä mukana.


title: Jurassic World

text: Heinäkuussa 2004 valmistui kaksi eri käsikirjoitusta, joiden päärooleihin suunniteltiin näyttelijöitä Jeremy Piven ja Emmy Rossum, mutta Alex Proyas ei halunnut ohjata elokuvaa.


title: Jurassic World

text: Huhtikuussa 2005 Winston ilmoitti projektin olevan jäissä, koska yksikään käsikirjoituksista ei ollut Spielbergin mieleen. Saman vuoden joulukuussa Spielberg kertoi, että elokuvassa tulee olemaan kohtaus "Michael Crichtonin" Kadonnut maailma –novellista.


title: Jurassic World

text: "Johnston" ja "Horner" aloittivat uuden käsikirjoituksen teon vuonna 2005 saatuaan "Indiana Jones ja kristallikallon valtakunta" –elokuvan käsikirjoituksen tehtyä.


title: Jurassic World

text: Helmikuussa 2006 Frank Marshall väitti käsikirjoituksen olevan valmiina ja kuvauksien alkavan vuosien 2007 tai 2008 aikana. Maaliskuussa Marshall perui edellisen väittämänsä.


title: Jurassic World

text: 21. kesäkuuta 2012 ilmoitettiin, että "Apinoiden planeetan synty" –elokuvan käsikirjoittajat Rick Jaffa ja Amanda Silver luovat pohjan Jurassic Park 4:lle.


title: Jurassic World

text: Tammikuussa 2013 alkoi uuden "Jurassic"-elokuvan esituotanto. Käsikirjoittajakaartiin liittyivät sittemmin myös itse ohjaaja ja Derek Connolly. Elokuvasarjan ensimmäisessä ja kolmannessa osassa esiintynyt Sam Neill on kertonut, että neljäs olisi aivan uuden sarjan aloitus, mutta tuottaja Frank Marshall on kiistänyt tämän kertoen että elokuvasta tulee ”puhdasverinen jatko-osa”. Elokuvan ensi-illaksi vahvistettiin 12. kesäkuuta 2015.


title: Jurassic World

text: Elokuvan kuvaukset aloitettiin 10. huhtikuuta 2014 Havaijilla Honolulun eläintarhassa.


title: Jurassic World

text: Kuvaukset saatiin päätökseen 6. elokuuta 2014, minkä jälkeen elokuva siirrettiin jälkituotantoon.


title: Jurassic World

text: Elokuvan trailerit herättivät aluksi väheksyntää, sillä ne sisälsivät runsaasti tietokoneella luotuja erikoistehosteita. Ohjaaja Colin Trevorrow on kuitenkin vakuuttanut, että trailereissa nähdyt otokset ovat väliaikaisia ja että valmiissa elokuvassa nähdään enemmän ”fyysisiä” lavasteita.


title: Jurassic World

text:
Aiempien elokuvien tavoin, tässäkin tullaan näkemään mekaanisia dinosaurus-robotteja, tietokoneella luotujen ohella.
Elokuvassa esiintyy uusi, vaarallinen ja petomainen Indominus Rex, joka on virallisen Jurassic World -nettisivuston mukaan Carnotauruksen, Rugopsin, Giganotosauruksen ja Majungasauruksen risteytys. Elokuvassa selvennetään, että Indominuksessa oli myös Tyrannosaurusta, Velociraptoria, Therizinosaurusta, seepiaa, puusammakkoa ja kalkkarokäärmettä.


title: Jurassic World

text: "Jurassic Worldin" maailmanensi-ilta oli perjantaina 12. kesäkuuta 2015, mutta aikaeron vuoksi elokuva nähtiin Suomessa aiemmin kuin Yhdysvalloissa. Suomessa elokuva sai ensi-iltansa Helsingissä, kello 14.00. 2D- ja 3D-versiot esitettiin Helsingin Tennispalatsissa samanaikaisesti.


title: Jurassic World

text: Elokuva esitettiin 809:ssä Imax-elokuvateatterissa samanaikaisesti, joka oli kolmanneksi suurin vastaavanlainen julkaisu Imax-teatterien historiassa. Universal käytti elokuvan mainostamiseen noin 35 miljoonaa dollaria.


title: Jurassic World

text: Jurassic World ei saanut kriitikoilta myönteistä vastaanottoa, mutta tuotti jo ensimmäisen kolmen päivän aikana 208,8 miljoonan dollarin lipputulot. Kahdessa viikossa "Jurassic World" oli tuottanut jo yli 500 miljoonan dollarin lipputulot alkuperäismaassa ja kansainvälisesti yli miljardin


title: Jurassic World

text: Ohjaaja Colin Trevorrow kommentoi mahdollisia jatko-osia, "Halusimme luoda jotain mikä olisi hiukan vähemmän mielivaltainen ja episodimainen, ja jotain mistä voisi muodostua sarja, joka tuntuisi kokonaiselta sarjalta." Toukokuussa 2015 Trevorrow vahvisti, ettei tulisi ohjaamaan jatko-osaa. Kesäkuussa 2015, Pratt ja Simpkins vahvistivat allekirjoittaneensa sopimuksen useassa jatko-osassa esiintymisestä. Heinäkuussa 2015, Universal Pictures julkisti jatko-osan saavan ensi-iltansa 22. kesäkuuta 2018, Connollyn ja Trevorrowin palatessa käsikirjoittajiksi sekä Prattin ja Howardin palatessa päänäyttelijöiksi. J. A. Bayona ohjaa elokuvan, joka toimii suunnitellun "Jurassic World" -trilogian toisena osana. 24. helmikuuta 2017 raportoitiin, että jatko-osan kuvaukset ovat alkaneet.


title: Kotisivuvalvonta

text: Kotisivuvalvonta on yrityksien käyttöön yleistynyt internetsivujen turvapalvelu kotisivujen tai web-sovellusten saavutettavuuden varmistamiseksi asiakkaan näkökulmasta. Yritykset käyttävät kotisivuvalvontaa usein varmistamaan, että heidän sivustonsa ovat elossa ja vastaavat sivuvierailijoiden kutsuihin eivätkä ole kaapatut tai hakkeroidut.


title: Kotisivuvalvonta

text: Kotisivuvalvontaa tarjoavat yritykset simuloivat asiakkaidensa internetsivujen sivuvierailijoita. "Pollaus" eli itse monitorointi tapahtuu usein yhtäaikaisesti useilta eri severeiltä, jotka vikasietoisuuden varmistamiseksi sijaitsevat yleisimmin useissa eri maantieteellisissä lokaatioissa. Automatisoidut valvontatyökalut lähettävät hälytyksiä, kun kotisivut tai niiden osat eivät toimi tai toimivat puutteellisesti. Tämä mahdollistaa webmasterin eli verkkovastaavan toimenpiteet ongelman korjaamiseksi.


title: Kotisivuvalvonta

text: Keskisuurille eurooppalaisyrityksille tehdyn kyselyn mukaan ne menettävät erilaisten IT- ongelmien takia useita satojatuhansia euroja vuositasolla. Kotisivuvalvonta on ensisijaisen tärkeää sen varmistamiseksi, että yrityksen internetsivu on käyttäjiensä saatavilla ja downtime minimoidaan. Käyttäjät jotka luottavat internetsivujen tai web-sovellusten toimivuuteen turhautuvat ja jopa lopettavat sivu- tai sovelluskäytön jos palvelu ei toimi luotettavasti. Valvonta seuloo monia web-sovelluksien toimivuuden kannalta tärkeitä ominaisuuksia, kuten internetyhteyden olemassaoloa, domaineja, tietokantayhteyksien olemassaoloa, kaistaa ja lukuisia tietokoneresursseja. Yleisimmin valvotut ominaisuudet ovat saavutettavuus ja vastausaika sekä ylhäälläoloaika, mutta jatkuvuus ja luotettavuusmittaukset ovat kasvattaneet suosiotaan.


title: Kotisivuvalvonta

text: Kotisivuvalvontaa on olemassa niin "sisäistä" kuin "ulkoista" suhteessa yrityksen palomuuriin. Sisäinen valvontaa tuotetaan tätä tarkoitusta varten luoduilla erikoisjärjestelmillä, joita isoilla yrityksillä ja liikelaitoksilla on käytössään. Ulkoista valvontaa käyttävät usein pienet yritykset, joiden palvelut sijaitsevat usein vähemmän vikasietoisissa palvelinsaleissa tai kokonaan asiakkaan vastuulla olevilla dedikoiduilla palvelmilla.


title: Kotisivuvalvonta

text: Kotisivuvalvonta voi tarkastaa HTTP sivuja, HTTPS, FTP, SMTP, POP3, IMAP, DNS, SSH, Telnet, SSL, TCP ja PING metodeja. Saatavilla olevat valvontapalvelut tarkkailevat internetsivuja minuutista tuntiin kattavalla freqvenssillä.


title: Kotisivuvalvonta

text: Kotisivuvalvontapalveluilla on usein tarkastuspisteitä eli satelliitteja eri mantereilla ympäri maailman esimerkiksi USA:ssa, Euroopassa, Aasiassa, Australiassa jne. Useilla satelliiteilla useissa eri maantieteellisissä lokaatioissa kotisivuvalvonta pystyy päättelemään onko asiakkaan palvelin saavutettavissa kaikilta mantereilta yli intrenetin.


title: Kotisivuvalvonta

text: On olemassa kaksi kotisivuvalvonnan päätyyppiä


title: Kotisivuvalvonta

text: Verkkosivujen ongelmista annetut hälytykset ovat useimmiten kiireellisiä ja siksi niiden antamiseen käytetään pääsääntöisesti korkean saavutettavuuden viestintää, kuten RSS feedejä, tekstiviestejä, sähköpostia jne.


title: Kolme pientä sanaa

text: Kolme pientä sanaa on Anna Puun kolmannen, "Antaudun"-nimisen albumin ensimmäinen single, joka julkaistiin 12. syyskuuta 2012. Kappaleen ovat säveltäneet Knipi sekä Jukka Immonen ja sanoittanut Anna Puu yhdessä Samae Koskisen kanssa. Kappaleelle tehtiin myös musiikkivideo, joka julkaistiin 13. joulukuuta 2012. Videon ohjasi Sanna Saastamoinen-Barrois.


title: Kolme pientä sanaa

text: "Kolme pientä sanaa" oli menestyksekäs radiolistalla, sillä se oli radioiden soitetuin kappale kolme peräkkäistä viikkoa (42-44/2012). Latauslistalla se oli parhaimmillaan sijalla 24.


title: Kolme pientä sanaa

text: Anna Puu on sanonut kappaleen kuvastavan parisuhteen raastavuutta. Puu kertoi Iskelmän haastattelussa kyseisen tilanteen tulevan eteen lähes jokaisessa parisuhteessa.


title: Stanley Baker

text: Stanley Baker (28. helmikuuta 1928 Ferndale, Yhdistynyt kuningaskunta – 28. kesäkuuta 1976 Espanja, keuhkosyöpään ja keuhkokuumeeseen) oli walesilainen näyttelijä ja elokuvatuottaja. Hän aloitti elokuvauransa jo teini-ikäisenä Jugoslaviaan sijoittuvassa elokuvassa "Undercover" (1943). Armeijavuosien ja useiden pikkuroolien jälkeen hän sai näyttävän osan elokuvassa "Julma meri" vuonna 1952. Hän oli yhdessä elokuvan "Navaronen tykit" (1961) päärooleista useiden muiden tunnettujen näyttelijöiden kanssa. Hänen tavaramerkikseen tulivat sisukkaat, kovat ja epäsovinnaiset roolit.


title: Stanley Baker

text: Stanley Bakerille myönnettiin toukokuussa 1976 ritarin arvonimi, mutta häntä ei ehditty ennen kuolemaa virallisesti lyödä ritariksi, joten häntä ei kutsuta etuliitteellä "sir".


title: Robert Rossen

text: Robert Rossen (16. maaliskuuta 1908 New York, New York – 18. helmikuuta 1966 New York, New York) oli yhdysvaltalainen näytelmäkirjailija sekä elokuvien käsikirjoittaja, ohjaaja ja tuottaja.


title: Robert Rossen

text: Rossen oli venäjänjuutalaisten maahanmuuttajien poika. Rossen oli nuorena nyrkkeilijä, mutta siirtyi kirjoittamaan näytelmiä. Hänen näytelmänsä käsittelivät yhteiskunnallisia ongelmia, ja hän liittyikin Yhdysvaltain kommunistiseen puolueeseen.


title: Robert Rossen

text: Rossen meni naimisiin 1935. Rossen sai mainetta vuonna 1936 näytelmällään "The Body Beautiful", jonka seurauksena Warner Bros. tarjosi hänelle paikkaa elokuvien käsikirjoittajana. Seuraavan yhdeksän vuoden aikana hän käsikirjoitti 12 elokuvaa, joista ensimmäinen oli 1937 valmistunut "Yön kasvot". Se palkittiin Venetsian elokuvajuhlilla. Kirjoittamisen ohella Rossen alkoi ohjata elokuvia vuonna 1947.


title: Robert Rossen

text: Rossenin ensimmäinen ohjaus oli "Kohtaloa uhmaten", mutta samana vuonna ensi-iltaan tullut "Verta ja kultaa" nosti Rossenin maineeseen. Rossenin seuraava ohjaus oli "Kaikki kuninkaan miehet", joka sai parhaan elokuvan Oscar-palkinnon. Rossen oli ehdolla myös parhaan ohjauksen ja parhaan sovitetun käsikirjoituksen palkinnon saajaksi.


title: Robert Rossen

text: Toisen maailmansodan jälkeen House Un-American Activities Committee kiinnostui Rossenista, koska hän oli ollut kommunistipuolueen jäsen. Hän saapui HUAC:in kuulusteluihin vuonna 1951, mutta kieltäytyi paljastamasta muita kommunistisen puolueen jäseniä. Rossen joutui Hollywoodin mustalle listalle, ja hänellä oli seuraavien kahden vuoden aikana vaikeuksia löytää töitä. Hän joutui kuulusteluihin 1953 uudestaan ja paljasti 57 muuta puolueen jäsentä.


title: Robert Rossen

text:
Todistuksen jälkeen Rossen sai jatkaa töitään, ja hän käsikirjoitti muun muassa elokuvan "Suurkaupungin hait". Siitä Rossen oli Oscar-ehdokkaana kolmessa sarjassa ja sai New York Film Critics Circlen palkinnon parhaasta ohjauksesta.
Rossen sai tähden Hollywood Walk of Famelle vuonna 1960. Hän käsikirjoitti yhteensä 27 elokuvaa, ohjasi kymmenen ja tuotti kuusi. Rossen kuoli 57-vuotiaana vuonna 1966. Hänellä oli kolme lasta.


title: Zastava 1100

text: Zastava 1100 (myös "Zastava Skala" tai "Yugo Skala", Suomessa "Fiat 128 Z") on henkilöauto, jota valmistettiin Jugoslaviassa 1970-luvun lopulta 1980-luvulle.


title: Zastava 1100

text: Zastava 1100 oli Fiat 128:n lisensoitu versio. Autoa myytiin myös Suomessa. Se oli hankintahinnaltaan hyvin edullinen, mutta samalla myös viimeistelyltään heikko. Teknisesti auto ei Fiatin Italiassa valmistamasta sisarmallistaan eronnut. Vuonna 1981 Zastava 1100, jota myytiin Suomessa nimellä Fiat 128 Z, maksoi 27 900 markkaa, kun sisarmalli Fiat 128:n hinta oli 35 900 markkaa ja kooltaan pienemmän Fiat 127:n hinta 29 400 markkaa.


title: Alarik Nystén

text: Alarik Nystén (1875–1936) oli suomalainen pankinjohtaja. Hän oli Helsingin Osakepankin johtokunnan jäsen 1916–1921 ja pääjohtaja 1921–1936, ja hänen aikanaan pankkiin sulautettiin viisi muuta pankkia, joista suurimmat olivat Kauppapankki ja Liittopankki. Näiden fuusioiden ansiosta pankista tuli Suomen kolmanneksi suurin pankki, mutta 1930-luvulla se menetti asemiaan, joskin oli yhä hänen kuollessaan merkittävä pankki.


title: Pikes Peak International Hill Climb

text: Pikes Peak International Hill Climb (tunnetaan myös nimellä The Race to the Clouds) on vuosittainen auto- ja moottoripyöräkilpailu, jossa noustaan Coloradossa sijaitsevan Pikes Peak-vuoren huipulle. Kisassa ajetaan 20 kilometriä pitkä tie, joka vie reitin 2 800 metristä 4 300 metrin korkeuteen. Tiellä on kaikkiaan 156 mutkaa. Suomalaisista rallikuskeista Ari Vatanen voitti kisan vuonna 1988 Peugeot 405 T16 autolla, tehden tuolloin reittiennätyksen.


title: Pikes Peak International Hill Climb

text: Vuonna 2013 Sébastien Loeb murskasi Peugeot 208 T16 autolla 9 minuutin rajapyykin ajalla 8:13.878. Vatasen ennätys oli ajettu soratiellä ja Loebin asfaltilla.


title: Holger Nystén

text: Holger Hakon Nystén (15. toukokuuta 1905 Vaasa – 1. syyskuuta 1964 Helsinki) oli suomalainen paperiteollisuuden vaikuttaja. Hän oli oppiarvoltaan lakitieteen lisensiaatti. Hän oli Suomen Paperitehtaitten Yhdistyksen apulaisjohtaja 1930–1937, toimitusjohtaja vuodesta 1939 ja johtokunnan puheenjohtaja vuodesta 1946.


title: Holger Nystén

text: Hänen isänsä oli pankinjohtaja Alarik Nystén.


title: Ayelet Zurer

text: Ayelet Zurer (s. 28. kesäkuuta 1969) on israelilainen näyttelijä. Hänen tunnetuin roolinsa lienee "Enkelit ja demonit" -elokuvan naispääosa Vittoria Vetra -nimisenä CERNin tutkijana.


title: Säännöt rakkaudelle

text: Säännöt rakkaudelle on Anna Puun kolmannelta, "Antaudun"-studioalbumilta 27. marraskuuta 2012 julkaistu single. Kappaleen ovat säveltäneet Lasse Kurki, Knipi, Jukka Immonen sekä Anna Puu. Sanoituksesta vastaa Heimo Hatakka. Kappaleelle on tehty myös musiikkivideo, joka julkaistiin 15. tammikuuta 2013. Videon on ohjannut Jukka Immonen ja Lasse Enersen.


title: Säännöt rakkaudelle

text: ”Säännöt rakkaudelle” oli sitä edeltäneen ”Kolme pientä sanaa” -singlen tapaan menestyksekäs, sillä se sijoittui latauslistalla ylimmillään 7. sijalle ja singlelistalla puolestaan 11. sijalle. Kappale oli parhaimmillaan radioiden seitsemänneksi soitetuin kappale tammikuussa 2013.


title: Emir Preldžić

text: Emir Rille Preldžić (s. 6. syyskuuta 1987 Zenica) on bosnialaissyntyinen turkkilainen koripalloilija, joka on edustanut vuodesta 2015 lähtien Darüşşafakaa.


title: Emir Preldžić

text: Preldžić aloitti koripallon KK Čelikin juniorijoukkeissa ja siirtyi kaudeksi 2004–2005 Triglav Kranjiin, joka pelasi pääsarjatasolla. Hän siirtyi ensimmäistä kertaa ulkomaille heti seuraavalla kaudella ja edusti slovenialaista KD Slovania. Keväällä 2007 Preldžić osallistui Nike Hoop Summitiin ja siirtyi seuraavaksi kaudeksi Fenerbahçeen. Seuran paidassa hän voitti heti ensimmäisellä pelikaudellaan Turkin-mestaruuden.


title: Emir Preldžić

text: Fenerbahçen paidassa Preldžić ehti voittaa viisi Turkin-mestaruutta ennen siirtymistään Darüşşafakaan kesällä 2015.


title: Emir Preldžić

text: Preldžić edusti Slovenian alle 20-vuotiaiden maajoukkuetta vuosina 2006–2007. Vuonna 2008 hän pelasi ensimmäistä kertaa Slovenian maajoukkueessa, kun maa karsi paikasta olympiapaikasta vuoden 2008 olympialaisiin. Kesällä 2011 Turkin koripalloliitto ilmoitti, että Preldžić edustaa maata vuoden 2011 EM-kilpailuissa.


title: Mika Huovila

text: Mika Kalervo Huovila (s. 13. marraskuuta 1958 Jyväskylä) on suomalainen juristi ja 1. huhtikuuta 2013 alkaen korkeimman oikeuden jäsen eli oikeusneuvos.


title: Mika Huovila

text: Huovila valmistui oikeustieteen kandidaatiksi vuonna 1983 ja oikeustieteen lisensiaatiksi 1999. Oikeustieteen tohtoriksi hän väitteli vuonna 2003. Varatuomarin arvon hän sai vuonna 1984.


title: Mika Huovila

text: Huovila on toiminut Itä-Suomen hovioikeuden viskaalina vuosina 1985–1990 ja Iisalmen raastuvanoikeuden ja maistraatin sivutoimisena oikeusneuvosmiehenä vuosina 1985–1990. Rantasalmen tuomiokunnan käräjätuomarina hän on toiminut vuosina 1991–1993 ja Savonlinnan käräjäoikeuden käräjätuomarina 1993–2010. Korkeimman oikeuden esittelijäneuvoksena hän toimi vuosina 2006–2010.


title: Mika Huovila

text: Korkeimman oikeuden jäseneksi hänet nimitettiin Vaasan hovioikeuden hovioikeudenlaamannin virasta, jossa hän on toiminut vuosina 2010–2013.


title: Srihari

text: Raghumudri Sri Hari (15. elokuuta 1964 – 9. lokakuuta 2013 Mumbai, Maharashtra, Intia), tunnetaan myös nimellä Srihari, oli intialainen näyttelijä, joka tunnettiin erityisesti rooleistaan telugunkielisissä elokuvissa.


title: Srihari

text: Sriharilla oli vaimo, Disco Shanti. Heillä oli kaksi poikaa sekä neljän kuukauden ikäisenä kuollut tytär, Akshara. Sriharin pojista nuorempi, Meghamsh, esiintyy Sriharin elokuvassa "Bhairava".


title: Srihari

text: Srihari aloitti elokuvauransa sijaisnäyttelijänä Tollywood-elokuvien taistelukohtauksissa, minkä jälkeen hän onnistui saamaan joitain antagonistin rooleja. Hänen ensimmäinen elokuvansa oli vuonna 1986 ilmestynyt "Brahmanaidu". Ensimmäisen kerran Srihari esitti pääosaroolia vuoden 1999 elokuvassa "Police".


title: Srihari

text: Vuoden 2005 elokuvassa "Nuvvostanante Nenoddantana" esittämästään sivuosaroolista Srihari voitti parhaan miessivuosan Filmfare Awards South- ja Nandi Awards -palkinnot. Uransa loppupuolella hän esiintyi tärkeissä sivuosarooleissa esimerkiksi sellaisissa elokuvissa kuin "Magadheera", "Brindavanam" ja "Thoofan".


title: Srihari

text: 9. lokakuuta 2013 Srihari menehtyi maksasyöpään mumbailaisessa sairaalassa. Kuollessaan häneltä jäi kesken roolin näytteleminen Prabhu Devan hindinkieliseen elokuvaan "R… Rajkumar".


title: Wallisin kaavat

text: Wallisin kaavat ovat menetelmiä, joilla voidaan laskea piin likiarvoja mielivaltaisen tarkasti. Kaavat on johtanut englantilainen matemaatikko John Wallis. Wallisin kaavojen mukaan:


title: Wallisin kaavat

text: Wallisin kaavat pystytään todistamaan osittaisintegroinnin avulla.


title: Wallisin kaavat

text: Merkitään jokaiselle formula_3


title: Wallisin kaavat

text: Tällöin


title: Wallisin kaavat

text: Jos formula_9 , niin osittaisintegroimalla nähdään, että


title: Wallisin kaavat

text: Siispä saadaan rekursiivinen kaava formula_13:lle:


title: Wallisin kaavat

text: Tämän avulla nähdään, että


title: Wallisin kaavat

text: Näin ollen


title: Wallisin kaavat

text: Koska formula_21 kaikilla formula_22 , niin formula_23 . Siten


title: Wallisin kaavat

text: Koska


title: Ted Wilde

text: Ted Wilde (16. joulukuuta 1889 New York, New York – 17. joulukuuta 1929 Hollywood, Kalifornia) oli yhdysvaltalainen mykkäelokuvien ohjaaja ja kirjoittaja. Hän ohjasi kuitenkin myös kaksi äänielokuvaa.


title: Ted Wilde

text: Wilde oli ehdolla parhaan komediaelokuvan ohjauksesta ensimmäisessä Oscar-gaalassa elokuvasta "Hiljaa mäissä".


title: Harry Beaumont

text: Harry Beaumont (10. helmikuuta 1888 Abilene, Kansas – 22. joulukuuta 1966 Santa Monica, Kalifornia) oli yhdysvaltalainen elokuvaohjaaja, näyttelijä, kirjoittaja ja tuottaja. Hän ohjasi urallaan 100 elokuvaa ja näytteli 92:ssa.


title: Harry Beaumont

text: Hänen tunnetuin työnsä oli elokuvamusikaali "Broadwayn sävel", josta hän oli ehdolla parhaan ohjauksen Oscar-palkinnon saajaksi. Elokuva voitti kuitenkin parhaan elokuvan Oscar-palkinnon.


title: The Thing (vuoden 2011 elokuva)

text: The Thing on vuonna 2011 ensi-iltansa saanut Matthijs van Heijningen Jr:n ohjaama yhdysvaltalainen tieteiskauhuelokuva. Se on esiosa John Carpenterin ohjaamalle vuoden 1982 elokuvalle "The Thing – ”se” jostakin". Elokuva kertoo vuoden 1982 elokuvaan liittyvän norjalaisen tutkimusaseman tarinan.


title: The Thing (vuoden 2011 elokuva)

text: Elokuva alkaa, kun norjalaiset löytävät Etelänavalla jään alle hautautuneen avaruusaluksen sekä sen matkustajan. Amerikkalainen paleontologi Kate Lloyd (Mary Elizabeth Winstead) yhdessä kollegansa Adam Finchin (Eric Christian Olsen) lentävät Etelänavalle piloottien Sam Carterin (Joel Edgerton) ja Derek Jamesonin (Adewale Akinnuoye-Agbaje) avulla. Laskeutuessaan he tapaavat norjalaisen tutkimusaseman johtajan Edvard Wolnerin (Trond Espen Seim) ja ainoan ei englantia puhuvan mekaanikon Larsin (Jørgen Langhelle). Norjalaiset näyttävät Katelle ja Adamille avaruusaluksen ja tuntemattoman olennon, joka on jään vankina. He vievät sen jääkuutiona takaisin tutkimusasemalle ja varastoivat sen kaukana päärakennuksesta. Sander vaatii saada olennosta näytteen, jolloin porukka poraa jääkuutioon reiän ja irrottavat sen kautta olennosta pienen palan, jonka he säilövät petri-lasiin.


title: The Thing (vuoden 2011 elokuva)

text: Illemmalla kaikki juhlivat löytönsä kunniaksi, paitsi Derek. Hän menee katsomaan jääkuutiossa nukkuvaa olentoa, kunnes Lars ilmestyy hänen takaa ja säikäyttää Derekin. Larsin lähdettyä ja Derekin käännettyä selkänsä jääkuutiolle, olento vapauttaa itsensä ja pakenee katon läpi. Derek hälyttää koko tutkimusaseman ja kertoo tapahtuneesta. Kahden ja kolmen ryhmillä olentoa lähdetään etsimään, kunnes Henrik (Jo Adrian Haavind) löytää sen puurakennuksen alta. Olento vetää lonkerollaan Henrikin luokseen ja alkaa syödä tätä. Olentoa ei saada tuliasein tapettua, mutta Sam polttaa olennon kerosiinin avulla. Olennon palanut ruumis viedään tutkimusasemalle.


title: The Thing (vuoden 2011 elokuva)

text: Sander suorittaa olennolle ruuminavauksen, löytäen lukuisia elimiä sekä Henrikin ylävartalon koskemattomana. Hänen kasvoillaan oleva iho näyttää miltei uudelta, vaikka olento söi häntä. Kate huomaa metalliesineen ja kysyy sen tarkoitusta. Henrikin kollegat selittävät metalliesineen olleen Henrikin käden sisällä, joka kannatti hänen heikkoa käsirakennetta. Mikroskoopista olennon näytettä katsottuaan, Sanders ja Kate hämmästyvät. Olennon solut ovat yhä elossa ja tuhoamassa Henrikin soluja. Lopulta solut korvaavat Henrikin solut ja matkivat hänen soluja.


title: The Thing (vuoden 2011 elokuva)

text: Seuraavana aamuna Sam ja Derek laittavat helikopterin lähtövalmiuteen, aikeinaan viedä Olav hoitoon, joka on yhä traumatisoitunut Henrikin kuolemasta. Katen käydessä vessassa, hän löytää neljä veristä hammastäytettä lattialta ja suihkusta verta. Hän juoksee ulos ja vilkuttaa jo ylös nousseelle helikopterille. Ennen kuin Sam ehtii laskeutua tutkimusasemalle, kyydissä oleva Griggs (Paul Braunstein) muuntautuu ja tappaa Olavin. Helikopteri lentää tutkimusaseman yli ja alkaa menettää korkeutta, kunnes se pakkolaskeutuu vuorille. Samiin ja Derekiin ei saada yhteyttä ja heidät oletetaan kuolleen.


title: The Thing (vuoden 2011 elokuva)

text: Katen tullessa takaisin sisälle hän selittää ymmärtäneen asian: ``Se´´ ei voi jäljitellä epäorgaanisia esineitä ja sen takia se sylkee ne pois. Näin kävi esimerkiksi Henrikin metalliosan ja Griggsin kanssa, jolle todennäköisesti hampaantäytteet kuuluvat. Tutkimusryhmä päättää pyytää apua viereiseltä venäläisasemalta. Juliette, joka on ainut naispuolinen tutkija norjalaisesta tutkimusryhmästä, ehdottaa, ettei heidän pitäisi hankkia apua ja haluaa estää avunpyynnön. Juliette epäilee Colinin (Jonathan Walker) olevan Se. Hän näyttää Katelle, missä avaimet lumikissoihin. Katen penkoessa avaimia lokeroista, hän huomaa yhden avaimen kadonneen. Tähän Juliette ei kuitenkaan vastaa, joka muuntautuu ja lähtee jahtaamaan Kate ympäri tutkimusasemaa. Kate juoksee Karlin (Carsten Bjørnlund) ohi, joka joutuu Julieten surmatuksi. Lars polttaa Julieten liekinheittimen avulla.


title: The Thing (vuoden 2011 elokuva)

text: Tämän jälkeen ryhmä kokoontuu nyt saaden lisää tietoa Siitä. Se on niin kuin virus, jos edes hiukan sen verta tai joku sen osa koskettaa toista ihmistä, se ihminen assimiloituu ja muuttuu. Ryhmä päättää erottaa tarttuneet ja terveet karanteenin avulla. Adam ja Sander työskentelevät laboratooriossa kehittäen verikoetta samalla kun Lars ja Kate tekevät ulkona olevat lumikissat käyttökelvottomiksi. Kaksikko palaa tutkimusasemalle, mutta huomaavat laboratoorion olevan tulessa. He myös huomaavat horisontissa kaksi hahmoa: Samin ja Derekin. Tutkimusryhmä lukitsee heidät epäillen heidän olleen Se.


title: The Thing (vuoden 2011 elokuva)

text: Kun verikoe ei ole mahdollinen tulipalon takia, Kate keksii käytännöllisen testin: hän valaisee taskulampulla Larsin purukalustoa ja huomaa siellä hammastäytteet. Kaikilla, paitsi Adamilla, Sanderilla, Colinilla ja Edvardilla on hammastäytteet. Epäiltyjä pidetään aseiden avulla silmällä ja Sam sekä Derek tuodaan testattavaksi. Heitä ei kuitenkaan löydy rakennuksesta, vaan he ovat paenneet lattialla olevan reiän avulla. Lars juoksee toiselle rakennukselle, mihin reikä vie ja joutuu siepatuksi. Ryhmä olettaa Samin ja Derekin tappaneen Larsin.


title: The Thing (vuoden 2011 elokuva)

text: Sam ja Derek ilmestyvät tutkimusasemalle, uhaten ryhmää liekinheittimellä. Edvard käskee liekinheittimellä varustautunutta Pederiä (Stig Henrik Hoff) tappamaan Samin ja Derekin. Derek ampuu Pederin, mutta huolimattomasti osuu myös hänen selässä olevaan kaasutankkiin, josta lattialle valuva neste aiheuttaa räjähdyksen. Räjähdys vie Edvardilta tajunnan ja hänet kannetaan toiseen huoneeseen. Edvard muuntautuu, haavoittaa Adamia ja assimiloi Jonaksen (Kristofer Hivju). Ryhmän vastarinnasta huolimatta Sitä ei saada tapetuksi. Ennen kuin Se karkaa, Se haavoittaa Derekia ja fuusioi omat kasvonsa Adamin kanssa. Tästä muodostuu alkuperäinen olento, jonka Outpost 31-aseman ryhmä myöhemmin löytää. Derek kuolee haavoihinsa ja Kate polttaa assimiloidun Jonasin ja sekä Derekin.


title: The Thing (vuoden 2011 elokuva)

text: Kate ja Sam päättävät tuhota Sen ja jakaantuvat eri suuntiin. Jakonaamainen Se löytää pöydän alle piiloutuneen Sanderin ja assimiloi tämän. Sen jälkeen Se ryhtyy jahtaamaan Samia ja ajaa tämän nurkkaan keittiöön. Kate ilmestyy ja polttaa Sen liekinheittimellä, mutta Se pakenee ulos. Lopulta Se kuolee kuumuuteen ja jää makoilemaan lumeen. Kate ja Sam huomaavat Sen ottaneen jo Sanderin muodon, joka pakenee tutkimusasemalta. Kate ja Sam lähtevät lumikissalla Sen perään avaruusalukselle, jolla Se pääsisi pakoon.


title: The Thing (vuoden 2011 elokuva)

text: Kate ja Sam ajavat avaruusaluksen löytöpaikalle. Kate ja Sam menevät sen sisälle, mutta Kate putoaa syvemmälle alukseen ja eksyy Samista. Kate löytää aluksen energialähteen, mutta Se yllättää hänen takaa. Kate konttaa tunneliin suojaan, mutta Se repii hänet pois sieltä. Ennen kuin Se ehtii assimiloida Katen, hän heittää kranaatin Sen suuhun. Kate ja juuri ilmestynyt Sam pakenevat avaruusaluksesta, kun Se räjähtää. Räjähdys katkaisee aluksen virran. Sam ja Kate ovat lähdössä lumikissalla, kunnes Kate huomaa Samissa jotain outoa: Samin vasemmasta korvasta on kadonnut korvakoru. Sam hipaisee väärää korvaansa, jolloin Kate polttaa hänet. Hänen epäilykset muuttuvat todeksi, kun Samilta pääsee Sille tutun karmivan huudon. Kate istuutuu toiseen lumikissaan ja kuva muuttuu mustaksi.


title: The Thing (vuoden 2011 elokuva)

text: Ennen lopputeksejä, norjalainen helikopteripilootti Matias (Ole Martin Aune Nilsen) saapuu tutkimusasemalle löytäen sen osittain tuhoutuneeksi. Samalla paljastuu, että Colin oli tehnyt itsemurhan viiltämällä kaulansa ja ranteensa auki. Lars alkaa ampua Matiasta ja tulee ulos rakennuksesta. Hän tarkistaa Matiaksen hampaat, todeten tämän ollen ihminen. Lars huomaa siperianhuskyn juoksemassa tutkimusasemasta pois ja yrittää ampua sitä HK33:lla mutta laukaukset menevät ohi. Lars käskee Matiasta lentämään koiran perässä Larsin ampuessa koiraa. Tämä loppukohtaus toimii alkukohtauksena vuoden 1982 elokuvalle.


title: The Thing (vuoden 2011 elokuva)

text: Tavallisista nykyajan elokuvista poiketen The Thing käytti vahalla ja robootein työstettyjä asuja, jotka teki Amalgamated Dynamics. Tämä elokuva seurasi 1982 elokuvan periaatetta, jossa ei käytetty yhtään tietokoneanimaatiota. Tässä elokuvassa tehtiin samalla tavalla, paitsi että tietokoneella vain annettaisiin loppusilaus efekteille. Tuntemattomista syistä, kaikki efektit korvattiin tietokoneanimaatiolla, joka närkästytti ADIta. Tämä vaikutti suuresti elokuvan vastaanottoon. ADI myöhemmin Kickstarter-rahoituksen avulla teki oman elokuvansa, jossa ei ollut yhtään tietokoneanimaatiolla tehtyä hirviötä.


title: Irving Cummings

text: Irving Cummings (9. lokakuuta 1888 New York, New York – 18. huhtikuuta 1959 Los Angeles, Kalifornia), syntymänimeltään Irving Caminsky , oli yhdysvaltalainen näyttelijä, ohjaaja, käsikirjoittaja sekä tuottaja. Hän ohjasi urallaan 80 elokuvaa, näytteli 142:ssa, oli tuottamassa kahtatoista ja oli kirjoittamassa seitsemää.


title: Irving Cummings

text: Hänen tunnetuin ohjauksensa oli romanttinen western-elokuva "In Old Arizona", josta hän oli ehdolla parhaan ohjauksen Oscar-palkinnon saajaksi. Elokuva oli ehdolla kolmessa muussa kategoriassa, muun muassa parhaaksi elokuvaksi, mutta voitti lopulta yhden Oscarin. Palkinnon voitti parhaasta pääosasta Warner Baxter.


title: Irving Cummings

text: Cummings meni vuonna 1917 naimisiin näyttelijä Ruth Cummingsin kanssa ja he olivat aviossa aina Irvingin kuolemaan saakka. Heidän poikansa, Irving Cummings Jr., oli käsikirjoittaja.


title: Intimacy

text: Intimacy voi tarkoittaa ainakin seuraavia:


title: Anushka Shetty

text: Anushka Shetty, oikealta nimeltään Sweety Shetty, on intialainen näyttelijä.


title: Anushka Shetty

text: Shetty on voittanut urallaan paljon elokuvapalkintoja, mukaan lukien kaksi parhaan telugunaisnäyttelijän Filmfare Awards South -palkintoa elokuvista "Arundhati" ja "Vedam", sekä Nandi Awards -tuomaristopalkinto elokuvasta "Arundhati".


title: Beckovin linna

text: Beckovin linna () on linna Slovakiassa Trenčínin alueella Beckovin kylässä. Linna sijaitsee strategisella paikalla 70 metriä korkean kalkkikivikallion rinteellä kylän välittömässä läheisyydessä. Merenpinnasta linna sijaitsee 245 metrin korkeudessa. Linna rakennettiin 1200-luvulla ja tuhottiin vuonna 1729. Nykyään linna on kansallinen kulttuurimuistomerkki.


title: Beckovin linna

text: Linnasta on käytetty seuraavia nimiä:


title: Alma Heikkilä

text:
Alma Heikkilä (s. 1984 Pälkäne) on suomalainen kuvataiteilija. Hän asuu ja työskentelee Helsingissä sekä Hyrynsalmella.
Heikkilä kirjoitti ylioppilaaksi vuonna 2003 ja aloitti samana vuonna opinnot Helsingissä Kuvataideakatemiassa.
Hän valmistui kuvataiteen maisteriksi vuonna 2009.


title: Alma Heikkilä

text:
Heikkilän ensimmäinen näyttely oli esillä vuonna 2007 Kuvataideakatemian galleriassa.
Hänen lopputyönsä oli esillä Helsingin kaupungin Taidemuseo Tennispalatsissa 2008 ja TASE-09-näyttelyssä Tallinnassa vuonna 2009. Forum Box valitsi 2010 Heikkilän kutsunäyttelyn pitäjäksi.
Lisäksi Heikkilän teoksia on ollut esillä Galleria Huudossa 2012.
Yksi hänen teoksistaan on muun muassa Nykytaiteen museo Kiasman kokoelmissa.


title: Alma Heikkilä

text: Heikkilä on Mustarinda-seuran perustajajäsen.


title: Alma Heikkilä

text: Alma Heikkilä sai yhdessä Mustarinda-seuran toisen perustajan Antti Majavan kanssa Kalevalaseuran nuoren taiteilijan palkinnon vuonna 2013. Joulukuussa 2014 Heikkilälle myönnettiin Suomen Taideyhdistyksen Dukaattipalkinto.


title: Bojnicen linna

text: Bojnicen linna () on linna Slovakiassa Trenčínin alueella Bojnicen kaupungissa Nitrajoen yläjuoksulla. Nykyään linna on kansallinen kulttuurimuistomerkki.


title: Bojnicen linna

text: Linnasta on käytetty seuraavia nimiä:


title: Liam

text: Liam on alun perin irlantilainen miehen etunimi, William-nimen lyhentymä.


title: Liam

text: Suomessa nimi Liam on huhtikuuhun 2016 mennessä annettu noin 690 henkilölle. Suomenruotsalaisen kalenterin mukaan Liamin nimipäivä on 6. huhtikuuta, joka suomenkielisessä kalenterissakin on samaa alkuperää olevien nimien kuten Vilhelmin, Vilhon ja Villen nimipäivä.


title: Nystén

text: Nystén tai Nysten on suomalainen sukunimi, joka on muun muassa seuraavilla henkilöillä:


title: Brienzjärvi

text: Brienzjärvi () on Keski-Sveitsissä, Bernin kantonissa sijaitseva järvi. Aare laskee järven kautta Thuninjärveen.


title: Brienzjärvi

text: Suurimmat paikkakunnat järven rannalla ovat Interlaken, Böningen ja Brienz. BLS-liikenneyhtiöllä on järvellä reittiliikennettä maaliskuun lopulta lokakuulle välillä Interlaken-Brienz.


title: Mikä kesä?

text: "Mikä kesä?" on Valvomon "Heitä ensimmäinen kivi" -esikoisalbumin toinen single, joka julkaistiin 1. kesäkuuta 2006.


title: Mikä kesä?

text: ”Mikä kesä?” nousi kesällä 2006 suureen suosioon ja se saikin kyseisen vuoden kesähitin tittelin. Kappale nousi kesällä 2006 Suomen virallisen singlelistan ensimmäiselle sijalle seitsemäksi viikoksi. Kappale on sijoittunut sekä single- että latauslistoille useiksi viikoiksi myös vuosina 2007 ja 2008.


title: Luganojärvi

text: Luganojärvi () on Alppien eteläpuolella, Sveitsin ja Italian alueella sijaitseva järvi. Järven vedet laskevat Tresajoen kautta Lago Maggioreen ja edelleen Ticinojoen kautta Pojokeen.


title: Luganojärvi

text: Luganojärvi on pitkä, kapea ja syvä järvi. Sen keskisyvyys on noin 130 metriä ja keskileveys noin yksi kilometri. Pituutta järvellä on noin 50 kilometriä. Järven vesi vaihtuu keskimäärin vain kerran yhdeksässä vuodessa, mikä edesauttoi järven saastumisessa uimakelvottamaksi 1900-luvun aikana. Järven ja jätevesien puhdistaminen teki järvestä 1990-luvulla jälleen kelvollisen.


title: Luganojärvi

text: Suurin kaupunki järven rannalla on Lugano. Järvellä on reittilaivaliikennettä.


title: Solmu Nyström

text: Urban Solmu Nyström (25. toukokuuta 1871 Virrat – 17. tammikuuta 1955 Helsinki) oli suomalainen kielten oppikirjojen tekijä ja kouluneuvos.


title: Solmu Nyström

text: Nyströmin vanhemmat olivat kruununvouti Johan Abraham Nyström ja Clara Charlotta Wikman. Hän pääsi ylioppilaaksi Hämeenlinnan lyseosta 1890 ja valmistui Helsingin yliopistosta filosofian kandidaatiksi ja maisteriksi 1894 sekä filosofian lisensiaatiksi ja tohtoriksi 1915.


title: Solmu Nyström

text: Nyström toimi oppikoulun opettajana Helsingissä ja Viipurissa 1893–1918. Hän oli kouluhallituksen apulaisylitarkastajana 1912–1918, kouluhallituksen oppikouluosaston kouluneuvoksena 1918–1939, oppikouluosaston päällikkönä 1930–1939 ja kouluhallituksen ylijohtajan sijaisena 1936–1939. Nyström sai professorin arvonimen 1951.


title: Solmu Nyström

text: Solmu Nyström oli naimisissa vuodesta 1900 Hélène Anna Gustava Biaudetin kanssa. Hänen veljiään olivat arkkitehti Usko Nyström ja valokuvaaja, kirjailija Into Konrad Inha.


title: Restart (elokuva)

text: Restart ("Restart") on vuonna 2005 ensi-iltansa saanut Julius Sevcikin ohjaama tšekkiläisten ja suomalaisten elokuvaopiskelijoiden yhteistuotantoelokuva.


title: Restart (elokuva)

text: Ondrej Ládekin novelliin ”Upreal” perustuva tarina kertoo nuoresta prahalaisesta Sylviasta, joka työskentelee mainostoimistossa. Itsevarma tyttö asuu ja juhlii usein pikkutunneille poikaystävänsä Martinin kanssa. Aprillipäivänä Sylvia valehtelee Martinille, että on pettänyt tätä jo kuukausia. Martin häipyy yhteisestä kodista, ja Sylvia lähtee etsimään häntä.


title: Restart (elokuva)

text: Johanna Siik kritisoi Dome.fi -sivustolla elokuvaopiskelijoiden opinnäytetyönä toteutettua elokuvaa päähenkilön epäsympaattisuudesta sekä kuvauksen (Kasimir Lehto) ja leikkauksen (Aleksi Raij) levottomuudesta. Kehuja eivät saaneet myöskään käsikirjoitus, ohjaus eikä näyttelijätyö. Ylen Ohjelmaoppaan Satu Linnapuomi taas piti kuvauksen ja leikkauksen kekseliäisyydestä, mutta käsikirjoituksessa olisi hänestä ollut aineksia vain lyhytelokuvaksi. Samalla sivustolla Markus Määttänen piti "Restartia" pitkäksi elokuvaksi ”täysin sietämättömänä”. Yleisradio toimi elokuvan osatuottajana.


title: Russian Government Cup 1994

text: Russian Government Cup 1994 oli toinen Venäjällä järjestetty jääpalloturnaus kyseisellä nimellä. Se pelattiin Krasnogorskissa 1.- 5. helmikuuta 1994.


title: Andamaanien ja Nikobaarien miehitys

text: Andamaanien ja Nikobaarien miehitys oli toisessa maailmansodassa japanilaisten suorittama sotilasoperaatio, jossa japanilaiset miehittivät Andamaanit ja Nikobaarit. Saarille oli aiemmin tammikuussa rakennettu pieni brittien linnoitus Port Blairiin. Japanilaisten vallattua Rangoonin 8. maaliskuuta britit evakuoivat joukkonsa saarilta 10. maaliskuuta. Japanilaiset miehittivät saaret 23. maaliskuuta 1942 ilman vastarintaa. Saarille jääneet brittiupseerit lähetettiin Singaporeen sotavangeiksi. Saarten johtoon asetettiin japanilaisten määräämä nukkehallitus. Arviolta 2000 andamaanilaista siviiliä kuolivat miehityksen aikana. 30. tammikuuta 1944 japanilaiset toteuttivat saarilla Homfreygamjin massamurhan, jossa 44 intialaista siviiliä teloitettiin vakoilusta epäiltynä. Monet teloitetuista olivat Indian Independence Leaguen jäseniä. Japanilaiset miehittivät saaria vuoteen 1945 saakka, jolloin brittiläiset ja intialaiset joukot valtasivat saaret takaisin 7. lokakuuta 1945 mennessä.


title: Sendlinger Torin metroasema

text: Sendlinger Tor on Münchenin metron asema Münchenin keskustassa metrolinjojenlinjojen U1/2/7 ja U3/6 risteyksessä. Aseman ylempi taso, joka palvelee linjoja U3 ja U6 on avattu 19. lokakuuta 1971, ja alempi taso, joka palvelee linjoja U1, U2 ja U7 18. lokakuuta 1980.


title: Sendlinger Torin metroasema

text: Maan päällä aseman edustalla on raitiovaunun pysäkki, jolle liikennöivät linjat 16, 17, 18 ja 27.


title: Gayageum

text: Gayageum tai kayagum (hangeul: 가야금, hanja: 伽倻琴) on perinteinen korealainen sitramainen kielisoitin, jossa on 12 kieltä, vaikka osassa viimeaikaisemmista muunnoksista on 21 tai muu määrä kieliä. Gayageum on mahdollisesti tunnetuin perinteinen korealainen soitin. Se on sukua muille aasialaisille soittimille, kuten kiinalaiselle guzhengille, japanilaiselle kotolle, mongolialaiselle yatgalle ja vietnamilaiselle đàn tranhille.


title: Sudenkorento (elokuva)

text:
Sudenkorento ("Dragonfly") on vuonna 2002 ensi-iltansa saanut Tom Shadyacin ohjaama yhdysvaltalainen elokuva.
Tohtori Joe Darrow suree Venezuelassa avustustyössä kuollutta vaimoaan. Vaikka onkin ateisti, mies alkaa uskoa vaimonsa viestivän hänelle lastensairaalan potilaiden kautta.


title: L’Inferno

text: L’Inferno ('Helvetti') on Francesco Bertolinin, Adolfo Padovanin ja Giuseppe De Liguoron yhteistyössä ohjaama elokuva vuodelta 1911. Se perustuu löyhästi Dante Alighierin "Jumalaisen näytelmän" "Helvettiin" ja osin myös Gustave Dorén "Raamatun"-kuvituksiin.


title: L’Inferno

text: Elokuva on ensimmäinen italialainen pitkä elokuva. Sen teko vei kolme vuotta, ja tekemisessä oli mukana 150 ihmistä. Elokuva on jokseenkin tuntematon Italian ulkopuolella. Se on entistetty 2000-luvulla.


title: Fur

text: Fur ("Fur: An Imaginary Portrait of Diane Arbus") on vuonna 2006 ensi-iltansa saanut Steven Shainbergin ohjaama elokuva outojen ja marginaalisten ihmishahmojen valokuvaajana tunnetusta Diane Arbusista.


title: Fur

text: Vain löyhästi Arbusin elämän tositapahtumiin perustuva "Fur" kuvaa, miten varakkaaseen sukuun kuulva perheenäiti Diane Arbus (Nicole Kidman) tutustuu yläkertaan muuttaneeseen, liiallisesta karvankasvusta kärsivään mieheen (Robert Downey Jr.) ja saa näin kimmokkeen ryhtyä valokuvaamaan erikoisia ihmisiä.


title: Zipfelbund

text: Zipfelbund on Saksan liittotasavallan maantieteellisissä ääripisteissä sijaitsevien neljän paikkakunnan muodostama liitto. Siihen kuuluvat List Syltin saarella pohjoisessa, Görlitz idässä, Oberstdorf etelässä ja Selfkant lännessä.


title: Zipfelbund

text: Zipfelbund (”Kulmaliitto”) perustettiin Saksan yhtenäisyydenpäivänä vuonna 1999 Wiesbadenissa. Liittoon kuuluvilla kunnilla on muun muassa yhteinen sanomalehti, Zipfel-Journal ja vuonna 2000 käyttöönotettu Zipfelpass, Zipfelpassi, jonka haltijalle annetaan lahjana niin sanottu Zipfel-paketti, kun hän on kerännyt tietyn määrän leimamerkkejä vierailuillaan Zipfelbundiin kuuluville paikkakunnille määrätyssä ajassa. Kortin haltijat ovat vierailleet liittoon kuuluvissa kunnissa muun muassa ratsain, polkupyörällä ja vaeltaen. Vuodesta 2008 alkaen on jaettu palkinto ”Preis der Deutschen Zipfel”.


title: Toini Nyström

text: Toini Nyström (17. toukokuuta 1887 Hämeenkyrö – 22. tammikuuta 1967 Ikaalinen) oli suomalainen tekstiilitaiteilija. Hän suunnitteli muun muassa ryijyjä ja paramentteja. Hän toimi Suomen Käsityön Ystävien taiteilijana 1917–1964.


title: Toini Nyström

text: Toini Nyströmin vanhemmat olivat nimismies Väinö Aleksander Nyström ja Hildur Helena Helsingius. Ylioppilaaksi Nyström tuli 1907 ja kävi Taideteollisen keskuskoulun 1913. Hän oli Oulun suomalaisen yhteiskoulun piirustuksenopettaja 1916–1917 ja sitten Suomen Käsityön Ystävien tekstiilitaiteilija. Nyström oli tuotteliampia suomalaisia kirkkotekstiilien suunnittelijoita. Hän suunnitteli muun muassa messukasukoita. Naantalin kirkossa on kaksi hänen suunnitelmansa mukaan valmistettua kasukkaa. Myös Tampereen tuomiokirkossa ja Säynätsalon kirkossa on hänen kirkkotekstiilejään.


title: Knockout – täydellinen tyrmäys

text: Knockout – täydellinen tyrmäys tai videojulkaisuna Knock Out – kehäketut ("Play It to the Bone") on vuonna 1999 ensi-iltansa saanut Ron Sheltonin käsikirjoittama ja ohjaama yhdysvaltalainen elokuva. Nyrkkeilyaiheisen elokuvan pääosissa nähdään Antonio Banderas, Woody Harrelson, Lolita Davidovich, Tom Sizemore, Lucy Liu ja Robert Wagner.


title: Ovat muistojemme lehdet kuolleet

text: Ovat muistojemme lehdet kuolleet on Pentti Saarikosken kokeellinen kollaasiromaani, joka koostuu aiempien tekstien katkelmista ja sitaateista. Siinä myös kohdataan satunnaisia ihmisiä ja televisiosta tulee ohjelmavirtaa. Myös kirjailijan huomiot ovat satunnaisia, kuten "liikenneympyrässä nuolet ajavat toisiaan takaa". Teoksesta on otettu toinen painos 2012 (Otava).


title: Ovat muistojemme lehdet kuolleet

text: Romaanin keskeisen osan muodostivat otteet Saarikosken isän Simo Saarikosken päiväkirjoista Aunuksen retken ajoilta vuonna 1919.


title: Nytt juridiskt arkiv

text: Nytt juridiskt arkiv on vuonna 1874 perustettu ruotsalainen aikakausijulkaisu. Sen perusti G. B. A. Holm. Julkaisu sisältää selostukset Ruotsin korkeimman oikeuden päätöksistä ja tuomioista ja myös artikkeleita oikeudellisisista kysymyksistä. Siinä selostetaan myös uusia lakeja.


title: Dark Blue (elokuva)

text: Dark Blue ("Dark Blue") on vuonna 2002 ensi-iltansa saanut saksalais-brittiläis-yhdysvaltalainen Ron Sheltonin ohjaama rikoselokuva.


title: Dark Blue (elokuva)

text: "Dark Bluen" tarina sijoittuu huhtikuuhun 1992, hieman ennen kuin neljä valkoista poliisia saavat vapauttavan tuomion mustan Rodney Kingin pahoinpitelystä, mistä sitten seurasivat Los Angelesin mellakat 1992. Roturistiriidoin ladattuna ajankohtana LAPD:n erikoisryhmä saa selvittääkseen neloismurhan. Kovaotteinen veteraanirikosetsivä Eldon Perry (Kurt Russell) saa suojatikseen nuoren Bobby Keough’n (Scott Speedman) ja antaa tälle ensituntuman poliisin korruptoituneeseen maailmaan. Perry saa vastaansa apulaispoliisipäällikkö Hollandin (Ving Rhames), joka haluaa tehdä lopun Perryn omavaltaisille toimintatavoille.


title: Aarne Nyyssönen

text: Aarne Olavi Nyyssönen (9. elokuuta 1921 Karttula – 10. elokuuta 2006 Sonkajärvi) oli Metsäntutkimuslaitoksen professori 1957–1959, Helsingin yliopiston metsänarvioimistieteen professori vuodesta 1959 ja jälleen Metsäntutkimuslaitoksessa 1984–1988 ylijohtaja. Hän väitteli tohtoriksi 1954.


title: Aarne Nyyssönen

text: Nyyssösen vanhemmat olivat maanviljelijä Herman Nyyssönen ja Ada Vilpponen. Hän tuli ylioppilaaksi Kuopion lyseosta 1944 ja valmistui Helsingin yliopistosta metsänhoitajaksi 1948, maatalous- ja metsätieteiden kandidaatiksi 1950 ja lisensiaatiksi ja tohtoriksi 1954, väitöskirjan aiheena "Hakkauksilla käsiteltyjen männiköiden rakenteesta ja kehityksestä". Nyyssönen toimi Metsätieteellisen tutkimuslaitoksen tutkimusapulaisena 1948, Suomen Akatemian assistenttina ja akateemikko Yrjö Ilvessalon apulaisena 1948–1956, Helsingin yliopiston metsänarvioimistieteen dosenttina 1955–1959, Metsäntutkimuslaitoksen metsänarvioimisosaston professorina 1957–1959, Helsingin yliopiston metsänarvioimistieteen vt. professorina 1956–1959 ja professorina 1959–1984. Maatalous-metsätieteellisen tiedekunnan varadekaani hän oli 1963–1969 ja dekaani 1969–1972 sekä Savolaisen osakunnan inspehtori 1964–1965 ja 1969–1975. Metsäntutkimuslaitoksen ylijohtaja ja professori hänestä tuli 1984.


title: Aarne Nyyssönen

text: Nyyssösellä oli lukuisia kotimaisia ja kansainvälisiä tehtäviä alansa järjestöissä ja toimikunnissa. Suomalaisen tiedeakatemian jäsen hän oli vuodesta 1973 ja pääsihteeri 1984–1994.


title: Aarne Nyyssönen

text: Nyyssönen sai lukuisia tunnustuksia. Suomen metsäyhdistyksen kunniajäseneksi hänet valittiin 1992, Metsämiesten Säätiön tunnustuspalkinnon hän sai 1983 ja IUFRO:n Distinguished Service Award -huomionosoituksen 1992. Nyyssönen nimitettiin Upsalan yliopiston kunniatohtoriksi 1979 ja Joensuun yliopiston kunniatohtoriksi 1989. Hän sai muun muassa hopeisen Cajander-mitalin, Metsähallituksen kultaisen ansiomitalin, Tapion kultaisen ansiomitalin ja Cotta-mitalin (Tharand).


title: Aarne Nyyssönen

text: Nyyssönen oli naimisissa vuodesta 1952 Aino Katri Huttusen (s. 1927) kanssa.


title: Lauri Näre

text: Lauri Alexander Näre (ent. "Nyman"; 31. heinäkuuta 1877 Pertteli – 23. toukokuuta 1959 Helsinki) oli suomalainen sotilaskapellimestari, musiikkieverstiluutnantti (1942). Hän oli Viipurin Lauluveikkojen johtaja 1922–1927 ja Puolustusvoimien ylikapellimestari 1927–1944.


title: Lauri Näre

text: Näre aloitti sotilassoittajan uransa autonomian ajan asevelvollisessa sotaväessä, jossa hän palveli aliupseerina. Vuodesta 1899 hän opiskeli Helsingin musiikkiopistossa. Suomen sotaväen ja sen soittokuntien lakkauttamisen jälkeen hän oli Aleksei Apostolin perustaman Helsingin torvisoittokunnan apulaisjohtajana 1902–1918. Suomen itsenäistyttyä Näre toimi vuosina 1918–1927 Karjalan Kaartin Rykmentin soittokunnan kapellimestarina, kunnes siirtyi vuonna 1927 Apostolin tilalle puolustusvoimien ylikapellimestariksi. Hän jäi eläkkeelle vuonna 1944.


title: Reino Näsänen

text: Reino Olavi Näsänen (10. kesäkuuta 1908 Turku – 6. maaliskuuta 1994) oli suomalainen kemisti. Hän oli Helsingin yliopiston kemian apulaisprofessori 1944–1951, Teknillisen korkeakoulun fysikaalisen kemian professori 1951–1955 ja Helsingin yliopiston epäorgaanisen ja analyyttisen kemian professori 1955–1973. Hän tutki grafiitin palamista, elektrolyyttitasapainoja sekä muun muassa kompleksiyhdisteitä.


title: Reino Näsänen

text: Näsänen suoritti ylioppilastutkinnon 1928, filosofian kandidaatin tutkinnon 1933, lisensiaatin tutkinnon 1939 ja väitteli tohtoriksi 1941. Vuosina 1937–1939 hän toimi assistenttina Teknillisessä korkeakoulussa. Helsingin yliopiston kemian laitoksessa hän toimi assistenttina 1940–1944 ja dosenttina 1942–1944. Hän suoritti opintomatkoja Ruotsiin, Tanskaan, Ranskaan ja Hollantiin.


title: Reino Näsänen

text: Reino Näsäsen erikoisala oli metallikompleksien liuoskemia ja rakennekemia. Hän julkaisi kotimaassa ja ulkomailla lähes kaksisataa tieteellistä tutkimusta fysikaalisen kemian ja epäorgaanisen kemian alalta. Hänen saksankielinen väitöskirjansa ”Über die Graphitoxydation durch Glimmentladungen” ilmestyi Suomalaisen tiedeakatemian julkaisusarjassa.


title: Reino Näsänen

text: Näsänen valittiin Suomalaisen tiedeakatemian jäseneksi vuonna 1949. Hän oli usean kotimaisen ja ulkomaisen tieteellisen seuran jäsen. Vuonna 1969 hänet kutsuttiin Suomalaisten kemistien seuran kunniajäseneksi.


title: Reino Näsänen

text: Reino Näsäsen vanhemmat olivat räätälimestari Oskar Näsänen ja Johanna Ahlgren. Vuonna 1939 hän avioitui Ilona Leinon kanssa. Heidän perheeseensä syntyi kuusi lasta, joukossa taidemaalari Perttu Näsänen, elokuvaohjaaja Jyrki Näsänen ja kuvanveistäjä Johanna Rytkölä.


title: In America

text: In America ("In America") on vuonna 2002 ensi-iltansa saanut irlantilaisen Jim Sheridanin ohjaama draamaelokuva. Sheridanin ja hänen kahden tyttärensä yhdessä käsikirjoittama tarina on osittain omaelämäkerrallinen ja kertoo irlantilaisperheen vaiheista New Yorkiin muuttavina siirtolaisina 1980-luvun alussa.


title: Georg Ots – rakkaani

text: Georg Ots - rakkaani ("Georg") on vuonna 2007 valmistunut Peeter Simmin ohjaama elokuva virolaisesta ooppera- ja iskelmälaulajasta Georg Otsista (1920–1975).


title: Georg Ots – rakkaani

text: Elokuva sai ensi-iltansa 5. lokakuuta 2007 Virossa. Se on ensimmäinen virolais-venäläis-suomalainen yhteistuotantoelokuva. Elokuvan päärooleissa nähdään Marko Matvere, Anastassia Makejeva, Renars Kaupers, Tõnu Kark, Elle Kull, Mirtel Pohla ja Arvo Kukumägi.


title: Georg Ots – rakkaani

text: Elokuvan tarina keskittyy Otsin toiseen avioliittoon Asta Otsin kanssa. Nimiosan näyttelijä Marko Matvere esitti laulajaa myös pari vuotta aiemmin toteutetussa Ots-musikaalissa Tallinnassa.


title: Kynsiapinat

text: Kynsiapinat ("Callithrichinae", synonyymi "Callitrichidae") ovat uuden maailman apinoita. Alaheimoon kuuluvat mm. marmosetit ja tamariinit.


title: Kynsiapinat

text: Kynsiapinat ovat pikkumakien kanssa pienimpiä kädellisiä. Pienimmät kynsiapinat ovat vain 13 cm:n pituisia ja 100 g:n painoisia. Niiden merkittävin ulkoinen piirre ovat kynnet, jotka ovat kaikissa sormissa ja varpaissa pois lukien isovarpaat. Tutkijat ovat yhtä mieltä siitä , että kynsiapinoiden esivanhemmilla oli tasaiset kynnet kaikissa sormissa ja varpaissa, aivan kuten ihmisellä. Kynsiapinoiden turkki on erittäin pehmeä ja omaa useita eri värejä lajista riippuen. Häntä on yleensä pitempi kuin ruumis, mutta toisin kuin monet muut lajit, uuden maailman apinat eivät voi käyttää sitä tarttumista varten.


title: Kynsiapinat

text: Kynsiapinat elävät Keski-Amerikan ja Etelä-Amerikan sademetsissä. Useimmat lajit elävät Amazonin ympäristössä.


title: Kynsiapinat

text: Kaikki lajit ovat päivälajeja. Ne elävät puissa ja liikkuvat hyppäämällä puusta toiseen tai juoksemalla oksia pitkin. Kynsiapinat asuvat pienissä perheissä, joiden reviiri on 1 ja 50 hehtaarin välillä.


title: Kynsiapinat

text: Kynsiapinoiden ravinto koostuu pääasiassa hyönteisistä. Lisäksi ne syövät mettä, pehmeitä hedelmiä ja puiden mahlaa.


title: Kynsiapinat

text: Kun raskaus on kestänyt 140–150 päivää naaras synnyttää yhdestä kolmeen poikasta kahdesti vuodessa. 80 %:ssa tapauksista syntyy kaksoset. Tutkijat olettavat, että naaraiden on helpompi synnyttää kaksi pientä poikasta kuin yksi iso. Poikasten kasvatukseen osallistuu koko perhe, pääasiassa urokset. Molemmat sukupuolet, etenkin urokset, kantavat poikasia selässään. 12–18 kuukauden kuluttua kynsiapinoista tulee sukukypsiä. Elinajanodote kynsiapinoilla on noin 16 vuotta.


title: Kynsiapinat

text: Suurin uhka kynsiapinoille on niiden elinympäristön tuhoutuminen. IUCN arvioi, että 11 lajia on vaarassa kuolla sukupuuttoon. Uskotaan, että suurimmassa vaarassa ovat leijonatamariinit.


title: Kynsiapinat

text: Kynsiapinoiden alaheimo sisältää seuraavat lajit: